Haaland dinobat pemain terbaik PFA

LONDON, 30 Ogos- Penyerang Manchester City, Erling Haaland dinobatkan sebagai Pemain Terbaik Persatuan Pemain Bola Sepak Profesional (PFA) pada Selasa.

Pemain berusia 23 tahun itu diundi mendahului rakan sepasukan Kevin de Bruyne dan John Stones serta pemain Arsenal, Martin Odegaard, Bukayo Saka dan bekas pemain Tottenham, Harry Kane, yang kini bersama Bayern Munich.Prestasi luar biasa Haaland menyaksikan dia menjaringkan 52 gol dalam 53 perlawanan dalam semua pertandingan musim lalu, menyumbang kepada kemenangan tiga kali ganda City ketika mereka merangkul gelaran Liga Perdana, Piala FA dan Liga Juara-Juara.Pemain antarabangsa Norway itu juga mendapat pengiktirafan pada Mei, dianugerahkan gelaran Pemain Terbaik Musim Liga Perdana dan Pemain Lelaki Terbaik Persatuan Penulis Bola Sepak.Saka dinobatkan sebagai Pemain Muda Terbaik PFA buat kali pertama selepas menerima pencalonan untuk musim keempat berturut-turut.Penyerang Aston Villa, Rachel Daly memperoleh anugerah Pemain Wanita Terbaik PFA selepas menamatkan saingan sebagai penjaring terbanyak Liga Super Wanita dengan 22 gol.Lauren James dari Chelsea pula dinobatkan sebagai Pemain Muda Terbaik.- REUTERS


FIFA tarik balik larangan ke atas Sri Lanka

COLOMBO, 29 Ogos- Persekutuan Bola Sepak Antarabangsa (FIFA) menarik balik penggantungan ke atas pasukan Sri Lanka, selepas negara itu berikrar tidak akan ada lagi campur tangan politik dalam sukan itu.

Persekutuan Bola Sepak Sri Lanka (FFSL) memaklumkan, pihaknya menerima surat daripada FIFA berkaitan menghapuskan larangan itu yang dikenakan pada Januari lalu.Dalam surat itu, FIFA berkata, mereka 'memerhatikan' pemilihan baharu FFSL bulan depan, selain mengambil maklum dengan jaminan kementerian sukan negara itu untuk membenarkan FFSL berfungsi tanpa campur tangan kerajaan."FIFA dan AFC (Konfederasi Bola Sepak Asia) akan terus memantau keadaan sehingga pemilihan pada 29 September 2023," katanya.Pasukan lelaki Sri Lanka berada di kedudukan ke-204 dunia dan wanita ke-153.Ragbi Dunia juga menggantung Sri Lanka pada Mei lalu selepas mendakwa terdapat campur tangan politik dalam pentadbiran permainan. -AFP

(Pemain tengah Sri Lanka, Chathura Weerasinghe semasa kelayakan Piala Dunia FIFA 2010di Colombo, Sri Lanka pada 21 Oktober 2007/Reuters)


La Liga : Barcelona berpeluh sebelum atasi Villarreal

BARCELONA, 28 Ogos - Barcelona bangkit daripada ketinggalan bagi memenangi perlawanan 4-3 ketika menetang Villarreal pada Ahad dengan jaringan kemenangan pada minit-minit akhir permainan oleh penyerang veteran, Robert Lewandowski.Villarreal yang dilihat mendominasi perlawanan, dilihat sebagai pasukan pilihan bagi memenangi perlwanan berkenaan, namun kemampuan Barcelona yang menyudahkan jaringan serta persembahan menakjubkan pemain sayap Barcelona yang berusia 16 tahun, Lamine Yamal menafikan kemenangan Villarreal.Yamal menjadi duri dalam daging buat Villarreal apabila mencipta beberapa gerakan dan peluang serta percubaan ke arah gawang Villareal.Peluang keemasan pertama Villarreal hadir pada minit pertama menerusi Alexander Sorloth, namun jaringannya dibatalkan pengadil selepas ulang tayang VAR mendapati Sorloth berada dalam keadaan 'Offside'.Barcelona yang tersentak dengan serangan berkenaan bagaimanapun mendahului perlawanan dengan dua gol awal menerusi tandukan Gavi hasil umpanan Yamal pada minit ke-12 sebelum menggandakan jaringan pada minit ke-15 menerusi Frenkie De Jong hasil kelalaian pertahanan Villareal.Tuan rumah, Villarreal, merapatkan jurang menerusi Juan Foyth pada minit ke-40 bagi menjadikan kedudukan 2-1.Villarreal akhirnya berjaya menyamakan kedudukan menerusi Alexander Sorloth pada minit ke-40 selepas menyempurnakan umpanan Alfonso Pedraza bagi menjadikan kedudukan 2-2 sehingga tamat separuh masa pertama.Bersambung babak kedua, Villareal akhirnya berjaya mendahului perlawanan menerusi Alex Baena pada minit ke-50.Menyedari ktinggalan, Barcelona menggandakan asakan dan hampir-hampir menyamakan kedudukan menerusi Yamal pada minit ke-56, namun rembatannya mengenai palang gol Villarreal.Pengurus Barcelona, Xavi Hernandez membuat pertukaran pemain dan memasukkan Ferran Torres bagi memperkuatkan barisan serangan. Hasilnya, dia berjaya menyamakan kedudukan 3-3 menerusi rembatan jarak dekat.Yamal sekali lagi mengucar-kacirkan pertahanan Villareal apabila rembatan kencangnya berjaya di tampan oleh Lewandowski bagi jaringan keempat sekaligus gol kemenangan pasukan berkenaan.Kemenanagan tersebut merupakan kemenangan kedua berturut-turut Barcelona musim ini bagi meletakkan pasukan berkenaan di tangga ketiga La Liga dengan tujuh mata, manakala Villareal di tangga ke-13 dengan tiga mata-REUTERS


EPL: Nunez wira Liverpool atasi Newcastle

NEWCASTLE, 28 Ogos- Dua jaringan Darwin Nunez pada 10 minit terakhir perlawanan berjaya membantu Liverpool membenam Newcastle United 2-1 pada perlawanan yang berlangsung di St James Park semalam.Dalam perlawanan itu, Newcastle terlebih dahulu membuka tirai jaringan Anthony Gordon pada minit ke-25 selepas menyambar bola akibat kesilapan Trent Alexander-Arnold, sekali gus memberi gol pendahuluan buat 'The Mgpies'.Liverpool terus dihantui malang selepas pemain pertahanannya, Virgil Van Djik dilayangkan kad merah selepas menjatuhkan Alexander Isak pada minit ke-30.Newcastle gagal mengambil kesempatan atas kekurangan pemain Liverpool.Kegagalan itu dihukum Nunez yang masuk sebagai pemain gantian; menjaringkan dua gol berkualiti pada minit ke-81 dan 93 permainan.Pengurus Liverpool, Jurgen Klopp menyifatkan perlawanan tersebut sebagai sesuatu yang 'gila' sepanjang kariernya sebagai pengurus."Bermain dengan 10 pemain dan 1,000 perlawanan sebagai Pengurus, saya tidak pernah mengalami situasi seperti ini."Bermain di Newcastle dan stadium dengan keadaan seperti ini, ia adalah sesuatu yang 'gila', kata Klopp.Liverpool berbelanja sebanyak £85 juta Pound bagi mendapatkan Nunez tahun lalu. namun, Nunez dilihat bergelut bagi mendapatkan tempat dan terpaksa bersaing dengan beberapa pemain seperti Diogo Jota dan Cody Gakpo.Nunez yang dimasukkan 13 minit sebelum tamat permainan dan mendapat dua peluang menjaringkan gol, menggunakan peluang tersebut bagi memberi kemenangan kedua berturut-turut buat Liverpool musim ini."Kami perlu mencari cara untuk bermain. Pasukan baharu ini memerlukan masa. Ia sesuatu yang menggembirakan apabila Nunez berjaya menjaringkan dua gol", kata Klopp.Kemenangan meletakkan liverpool berada dua mata di belakang pendahulu liga, Manchester City, manakala Newcastle di tangga ke-13 dengan tiga mata.Sementara itu, pengendali Newcastle, Eddie Howe pula menyalahkan anak-anak buahnya yang gagal mengambil kesempatan terhadap Liverpool bagi memenangi perlawanan."Kami sepatutnya memenangi perlawanan lebih awal. Kami perlu menyalahkan diri sendiri atas kekalahan kepada Liverpool", Kata Howe.-AFP


Sivasangari juarai Trofi Tuanku Muhriz

PETALING JAYA, 28 Ogos - Pemain skuasy wanita negara, S. Sivasangari berjaya merangkul Trofi Tuanku Muhriz 2023 setelah menewaskan rakan senegara dan juara bertahan, Aira Azman dalam perlawanan akhir di Kompleks Squash, Seremban.Sivasangari mengetepikan cabaran Aira dengan kemenangan straight set 11-8, 11-8, 11-9 untuk merangkul gelaran sulungnya musim ini.Beliau menyifatkan kemenangan tersebut sebagai penyuntik semangat dan keyakinannya selepas berehat panjang akibat kemalangan jalan raya tahun lalu."Ini suatu permulaan baik buat saya kerana saya hanya terlibat dalam dua kejohanan sahaja sebelum Sukan Asia."Sukan Asia antara temasya terbesar tahun ini dan saya mempunyai sasaran untuk melakukan yang terbaik di kejohanan berkenaan.Bagi Aira Azman, meskipun tewas, dia berpuas hati dengan prestasinya serta menjadikan perlawanan itu sebagai persediaan menjelang Sukan Asia di Hang Zhou, China.Pertandingan akhir berlangsung di Gelanggang Skuasy baharu yang dirasmikan Yang Dipertuan Besar Negeri Sembilan Tuanku Muhriz Almarhum Tuanku Munawir.


Perak FC diaibkan KL City FC di tempat sendiri

IPOH, 28 Ogos- Perak FC gagal meraih sebarang mata di laman sendiri selepas tewas 0-4 kepada KL City FC, malam tadi.Beraksi di hadapan kira-kira 7,000 penyokong, keputusan itu menyaksikan anak buah Yusri Che Lah kekal di tangga ke-11 dengan 16 mata.Gol pertama KL City FC dijaringkan oleh Tchetche Kipre pada minit ke-30.Memasuki babak kedua, anak buah Nenad Becina terus menjarakkan kedudukan menerusi tandukan Sebastian Osbol Avanzini hasil sepakan percuma Paulo Josue pada minit ke-47.Perak berpeluang menghasilkan jaringan pada minit ke-50, namun rembatan deras luar petak penalti oleh Wan Zack Haikal hanya singgah di palang gol lawan.Dalam keghairahan tuan rumah mencari gol, pelawat menambah satu lagi jaringan menerusi Paulo Josue pada minit ke-56.Tuan rumah terus dihukum pelawat dengan jaringan keempat Sean Gan Giannelli pada minit ke-88.Tamat perlawanan Perak FC 0, KL City FC 4.

(Pemain Perak Fc Luciano Guaycochea (kanan) mengawal bolaketika bertemu pasukan Kuala Lumpur City Fc dalam saingan Liga Super Malaysia 2023 di Stadium Perak malam tadi/Foto Bernama)

Sementara itu, Jurulatih Perak FC, Yusri Che Lah ketika ditemui mengakui banyak kelemahan dikesan selepas perlawanan tersebut."Hari ini banyak kesilapan, kita beraksi bawah paras sebenar. Kita perlu mengakui perkara itu tambah pula disaksikan oleh hampir 7,000 peminat dan apabila melihat senario perlawanan, kita cuba untuk tingkatkan semula," katanya.Jurulatih Kuala Lumpur City FC, Nenad Bacina pula berpuas hati dengan persembahan anak buahnya."Amat sukar untuk meyakinkan mereka untuk bermain dengan baik dan menghiburkan kerana kami tahu Perak dalam preastasi yang baik."Mereka menewaskan Kedah dan Pulau Pinang dalam perlawanan terdahulu. Kami tahu mereka akan mempamerkan corak menyerang habis-habisan dalam pertemuan ini tetapi kami berjaya mengawal rentak permainan. Kami berjaya menjaringkan empat gol dan memastikan gawang tidak dibolosi adalah penting bagi kami," katanya.


Piala AFF B-2023: Malaysia terlepas pingat gangsa

RAYONG, 26 Ogos - Skuad Harimau Muda terlepas pingat gangsa selepas tewas pada penentuan tempat ketiga dan keempat kepada tuan rumah, Thailand.Pada aksi berkenaan, Thailand menang tipis menerusi sepakan penalti 4-3.Pada aksi di Stadium Rayong Provincial itu menyaksikan permainan diheret sehingga ke set penentuan penalti, selepas Malaysia dan Thailand terikat seri tanpa jaringan.Tiga jaringan penalti Harimau Muda diledak Fergus Tierney, Aliff Izwan dan V. Ruven-thiran.Manakala cubaan Syahir Bashah dan Abu Khalil tidak melepasi gawang sekali gus kemenangan berpihak kepada skuad Gajah Perang yang berjaya menembusi gol Malaysia sebanyak empat kali menerusi Thanison Paibul Kijcharoen; Pattara Soimalai; Songchai Thongcham dan Chudit Wanpra-phao.Harimau Muda kendalian E. Elavarasan terpaksa akur mengakhiri Kejohanan di tempat keempat.Malam ini juga menyaksikan penentuan juara AFF B-23 edisi keempat antara Vietnam dan Indonesia.

(Pasukan Bawah 21 Thailand meraikan kejayaan pada penentuan penalti/FOTO RTM)


Liga Super: Sabah pungut tiga mata tewaskan NSFC

KOTA KINABALU, 26 Ogos - Sabah FC kembali melakar kemenangan selepas menewaskan Negeri Sembilan FC (NSFC) 3-1 dalam aksi saingan Liga Super di Stadium Likas di sini sebentar tadi.Skuad 'Sang Badak' dilihat lebih mendominasi babak pertama dengan beberapa percubaan berbahaya ke pintu gol Negeri Sembilan FC (NSFC).Pemain import dari Brazil, Ramon Machado menjadi wira pasukan apabila berjaya menjaringkan gol pertama minit ke-13 separuh masa pertama bagi mendahului pasukan pelawat, NSFC 1-0.Bermain di hadapan lebih 7,000 penyokong, pasukan Sabah dilihat menggandakan asakan bagi memburu gol. Machado sekali lagi menceriakan para penyokong tuan rumah dengan jaringan gol kedua pada minit ke-29.Pasukan Sabah yang banyak menguasai perlawanan berjaya mendapatkan gol ketiga sekali gus gol kemenangan menerusi pemain import Miguel Cifuentes pada minit-minit akhir separuh masa pertama bagi menjadikan kedudukan 3-0.Memasuki separuh masa kedua, penonton disajikan dengan aksi keras dan pergaduhan selain layangan beberapa kad kuning kedua-dua pasukan.Negeri Sembilan berjaya mendapat gol saguhati menerusi pemain import, Hein Htee Aung pada minit ke-89 bagi menjadikan kedudukan 3-1 hingga tamat perlawanan.Dalam pada itu, Ketua jurulatih Sabah, Datuk Ong Kim Swee tidak berpuas hati dengan sikap sambil lewa yang ditunjukkan anak-anak didiknya sehingga mengakibatkan pasukan berkenaan dibolosi pada minit-minit akhir permainan." Saya tidak berpuas hati apabila kita dibolosi akibat sikap sambil lewa."Kalau kita ingin bermain di tahap tertinggi seperti Piala AFC dan Piala Malaysia, kita tidak boleh hilang tumpuan", katanya pada sidang media selepas tamat perlawanan.Sementara itu, Pengendali NSFC, K.Devan mengakui pasukannya tidak bermain di tahap sebenar seperti yang diharapkannya."Separuh masa pertama kita bermain sangat teruk. Saya tahu mereka mampu bermain dengan lebih baik pada separuh masa kedua."Mereka membuktikan peningkatan pada separuh masa kedua", katanya di sini.Pasukan Sabah kini menduduki tangga keempat liga dengan 42 mata, manakala NSFC menduduki tangga kesembilan dengan 21 mata selepas 21 perlawanan.


Aaron-Wooi Yik gagal pertahan gelaran juara dunia

KUALA LUMPUR, 27 Ogos - Misi beregu lelaki utama negara Aaron Chia-Soh Wooi Yik untuk mempertahankan kejuaraan mereka musnah selepas terkandas di pusingan separuh akhir pada Kejohanan Dunia 2023 di Copenhagen, Denmark, awal pagi ini waktu Malaysia.Pada aksi di Royal Arena, Aaron-Wooi Yik yang diletakkan sebagai pilihan keempat kejohanan kempunan ke final selepas tewas kepada pasangan Korea Selatan, Kang Min Hyuk-Seo Seung Jae 21-23, 13-21 dalam tempoh 42 minit sekali gus terpaksa berpuas hati membawa pulang pingat gangsa.Selepas ketinggalan empat mata di pertengahan set pertama, gandingan lawan bangkit menyaingi Aaron-Wooi Yik apabila mengikat kedudukan sebanyak tiga kali sebelum akhirnya menoktahkan kemenangan dramatik dengan perbezaan dua mata.Pasangan Korea Selatan itu terus tampil garang di set kedua apabila mendominasi gelanggang untuk mendahului 11-7 sebelum terus mengutip mata di atas kesilapan Aaron-Wooi Yik yang semakin tertekan sebelum mengesahkan kemaraan ke final dengan kelebihan lapan mata.Aaron-Wooi Yik yang merupakan gandingan nombor empat dunia satu-satunya wakil negara yang berjaya mara sehingga ke pentas separuh akhir Kejohanan Dunia 2023 selepas mencipta sejarah muncul pemain Malaysia pertama meraih gelaran juara dunia pada tahun lepas.Di pentas final, Kang-Seo akan bertemu pasangan tuan rumah Kim Astrup-Anders Skaarup Rasmussen yang menewaskan pilihan ketiga Liang Wei Keng-Wang Chang dari China 17-21, 21-18, 21-19 dalam satu lagi pertemuan separuh akhir.Sementara itu, final beregu wanita mempertemukan Chen Qingchen-Jia Yi Fan dari China yang juga pilihan pertama dengan Apriyani Rahayu-Siti Fadia Silva Ramadhanti dari Indonesia sementara saingan beregu campuran, pilihan pertama dari China Zheng Si Wei-Huang Ya Qiong akan berdepan Seo Seung Jae-Chae Yu Jung dari Korea Selatan.Bagi final saingan perseorangan wanita, pilihan pertama dari Korea Selatan An Se Young akan membuat perhitungan berdepan Carolina Marin dari Sepanyol manakala acara perseorangan lelaki, Kunvalut Vitidsarn dari Thailand akan menentang pemenang antara Kodai Naraoka dari Jepun dan jaguh Denmark Anders Antonsen yang merupakan pilihan kedua.- BERNAMA


KBS komited mempersiapkan prestasi atlet ke Sukan Asia Hangzhou

SEREMBAN, 27 Ogos- Penambahbaikan prestasi para atlet bagi menghadapi Sukan Asia Hangzhou di China masih diteruskan untuk memastikan pulangan pingat buat negara dalam temasya sukan itu.Menurut Menteri Belia dan Sukan, Hannah Yeoh, Kementerian Belia dan Sukan (KBS) komited dalam usaha menyiapkan para atlet.Beliau yakin kesemua atlet mampu melakukan yang terbaik."Kalau kita lihat kejohanan dunia semalam, persiapan pemain badminton...saya rasa kita semua masih mempunyai banyak ruang untuk penambahbaikan."Saya percaya dengan kerjasama erat sekarang antara Majlis Sukan Negara dan Majlis Olimpik Malaysia boleh membantu atlet membaiki lagi persiapan mereka."Jadi kita hendak mengurangkan 'roadblocks' supaya koordinasi itu bagus dan kita akan bekerjasama erat untuk bawa ke Sukan Asia nanti," katanya kepada pemberita ketika ditemui media selepas pertandingan akhir Kejohanan Trofi Tuanku Muhriz 2023 di sini.

(Kalau kita lihat kejohanan dunia semalam, persiapan pemain badminton...saya rasa kita semua masih mempunyai banyak ruang untuk penambahbaikan)


Liga Super: Tiada pemain import, punca Kelantan kalah teruk

KOTA BHARU, 26 Ogos - Ketiadaan pemain import mencukupi dalam pasukan menjadi punca Kelantan FC dibelasah teruk Selangor FC dengan jaringan 2-11 di laman sendiri semalam.Ketua Jurulatih Kelantan, Alfredo Vera berkata, kehadiran pemain import diperlukan bagi merencana dan mengawal rentak permainan.Tambah Vera, skuad muda yang ada ketika ini belum cukup matang dengan rata-rata pemain hanya sempat beraksi dalam lima perlawanan liga.

"Kita terlalu cepat hilang bola, terburu-buru dan panik, pemain saya tak mampu kuasai permainan," katanya ketika ditemui pada sidang media selepas perlawanan di Stadium Sultan Muhammad IV, di sini malam tadi.Vera berkata agak sukar bagi beliau untuk mengatur taktikal dan strategi permainan dengan tidak mempunyai pemain yang mencukupi.Namun jurulatih dari Argentina itu tidak menyalahkan barisan pemain muda pasukan sambil menyifatkan mereka sudah bermain sepenuh hati pada perlawanan tersebut.Kelantan FC dimalukan untuk dua perlawanan berturut-turut termasuk tewas 0-10 kepada JDT dalam saingan Piala Malaysia 19 Ogos lalu.

Kelantan kini kekal di kedudukan kedua tercorot liga selepas mengumpul hanya dua kemenangan, dua seri dan 17 kekalahan dengan bolos 87 gol musim ini.

(Ketua Jurulatih kelantan FC, Alfredo Vera/FOTO RTM)


Para Powerlifting Dunia Dubai 2023: Bonnie pecah rekod dunia

DUBAI, 25 Ogos -Jaguh powerlifting negara, Bonnie Bunyau Gustin terus melakar pencapaian cemerlang di pentas antarabangsa dengan memecah rekod dunia miliknya sendiri bagi kategori lelaki atas 72 kilogram.Atlet kelahiran Sarawak itu mengangkat bebanan 231 kilogram pada percubaan ketiga di Kejohanan Dunia Para Powerlifting sekali gus memperbaharui rekod dilakarnya sebelum ini iaitu 230 kilogram ketika saingan Piala Dunia Powerlifting Fazza Dubai ke-11 pada Jun 2021.Angkatan itu jauh meninggalkan pencabar terdekat dari Itali, Donato Telesca yang merangkul perak dengan angkatan 202 kilogram.Pingat gangsa menjadi milik wakil Uzbekistan, Bekzod Jamilov dengan angkatan sebanyak 200 kilogram.Kejohanan Dunia Para Powerlift akan menutup tirai pada 30 Ogos ini.

(Jaguh powerlifting negara, Bonnie Bunyau Gustin /FOTO RTM)


Kejohanan Badminton Dunia 2023: Zii Jia kandas di pusingan ketiga

COPENHAGEN, 25 Ogos - Harapan untuk melihat pemain perseorangan lelaki negara, Lee Zii Jia mengikut jejak langkah tiga pasangan beregu mara ke suku akhir tidak kesampaian.Ini selepas pemain ranking ke-13 dunia itu ditumpaskan wakil Denmark, Anders Antonsen 18-21,17-21.Zii Jia selaku pemain bukan pilihan terpaksa akur tewas dalam tempoh 53 minit, walaupun cuba meningkatkan tempo permainan terutama pada set kedua.Antonsen dijadual bertemu pemain Jepun Kenta Nishimoto yang menewaskan rakan senegaranya, Kanta Tsune-yama, 21-19, 21-17, di peringkat suku akhir.Sementara itu, Ini adalah kekalahan keempat dialami Zii Jia ke menentang Antonsen dalam kesemua lima pertemuan.Kali terakhir dia mengatasi pemain ranking ke-12 dunia itu adalah semasa kejohanan Terbuka Indonesia pada 2019.


Piala Terbuka AS: Messi bawa Inter Miami ke final kedua

MIAMI, 24 Ogos - Lionel Messi sekali lagi menjadi watak penting buat Inter Miami apabila membantu pasukan berkenaan bangkit daripada ketinggalan dua gol sebelum menewaskan Cincinnati pada penentuan sepakan penalti 5-4 pada separuh akhir kejohanan tersebut.Kemenangan itu sekali gus membawa Inter Miami melangkah ke perlawanan akhir Piala Terbuka AS, seminggu selepas kejayaan menjulang Piala Liga.Pada aksi yang berlangsung di stadium TQL itu, kedua-dua pasukan saling melancarkan serangan ke kubu masing-masing.Cincinnati yang kini berkedudukan tangga pertama MLS dianggap sebagai pasukan pilihan bagi memenangi perlawanan hadir dengan beberapa percubaan bahaya berjaya membuka jaringan menerusi Luciano Acosta pada minit ke-18.Kedudukan 1-0 kekal sehingga tamat separuh masa pertama.Bersambung babak kedua, kedua-dua pasukan mempamerkan permainan berintensiti tinggi bagi memburu gol. Cincinnati sekali lagi menggandakan jaringan menerusi Brandon Vasquez pada minit ke-53 bagi menjadikan kedudukan 2-0.Ketika segala-galanya seakan-akan berakhir buat Inter Miami, Messi memperagakan keajaiban menerusi sepakan percuma yang singgah di kepala Leonardo Campana pada minit ke-68 bagi menjadikan kedudukan 2-1.Cincinnati kembali mengasak dan hampir-hampir mendapat gol ketiga pada minit ke-70 hasil jaringan Yuya Kubo, namun dibatalkan pengadil selepas ulang tayang VAR menunjukkan bola terkena tangan Yuya sebelum menerjah jaring.Messi sekali lagi menunjukkan kemampuannya apabila umpanannya berjaya disudahkan oleh Leonardo Campana pada masa kecederaan.Kedudukan seri 2-2 memaksa permainan bersambung ke masa tambahan.Inter Miami yang kembali mendapat semangat berusaha menambah jaringan bagi memenangi perlawanan. Hasilnya, Josef Martinez berjaya menjaringkan gol ketiga pada minit ke-93.Cincinnati yang enggan mengalah berjaya menyamakan kedudukan 3-3 menerusi rembatan Yuya kubo bagi mengheret perlawanan ditentukan menerusi sepakan penalti.Penjaga gol Inter Miami, Drake Callender menjadi wira Inter Miami apabila berjaya menafikan sepakan Nick Hagglund bagi membawa Inter Miami ke perlawanan akhir.Inter Miami bakal bertemu pemenang di antara Houston Dynamo Real Salt Lake pada satu lagi perlawanan separuh akhir.Sementara itu, Messi yang ditemui selepas permainan mengakui dirinya kini ingin menikmati saki-baki kariernya di Inter Miami dan tidak pernah terfikir bagi bersara.Dalam masa sama, pemenang Piala Dunia Qatar 2022 itu turut berpendapat perpindahannya ke Inter Miami adalah tepat."Saya tidak pernah terfikir untuk bersara. Secara jujurnya saya suka bermain, berada di padang dan berlatih."Hari ini adalah untuk menikmati segala-galanya. Apa yang ada dan apa yang tinggal", katanya kepada Apple TV+-AFP

(Aksi Lionel Messi pada perlawanan menentang Cincinnati/FOTO AFP)


Sesi pendengaran kes doping atlet olahraga diadakan bulan depan

KUALA LUMPUR, 24 Ogos- Agensi Anti-Doping Malaysia (ADAMAS) akan mengadakan sesi pendengaran kes atlet olahraga yang gagal ujian doping pada Kejohanan Trek dan Balapan Kesatuan Olahraga Malaysia (KOM) Februari lepas.Pengarah ADAMAS, Azura Abidin memaklumkan sesi berkenaan akan diadakan pada awal September namun tarikh sebenar masih belum ditetapkan."Selepas sesi pendengaran itu, panel jawatankuasa perlu membuat perbincangan dahulu sebelum jatuhkan hukuman jadi ada tempoh sebulan selepas pendengaran itu, keputusan akan keluar."Sekiranya bersalah atlet ada hak untuk membuat rayuan dan rayuan itu kita akan bagi masa juga sehingga keputusan terakhir selepas rayuan itu dan barulah kita jatuh hukum,"katanya.Andai didapati bersalah, atlet terbabit boleh dijatuhkan hukuman maksimum penggantungan dua tahun susulan pengambilan bahan terlarang dalam kejohanan Beliau memaklumkan perkara itu selepas merasmikan program 'ASEAN Doping Control Officer Symposium 2023' di Ibu negara.Jun lepas, ADAMAS mengumumkan satu insiden doping melibatkan seorang atlet olahraga pada kejohanan yang berlangsung di Stadium Mini MSN, Bukit Jalil, Kuala Lumpur.Tanpa mendedahkan butiran atlet, ADAMAS mengesahkan bahawa keputusan doping itu positif terhadap penggunaan bahan terlarang atau adverse analytical finding (AAF) bagi bahan sibutramine.Berikutan itu, atlet tersebut digantung sementara daripada menyertai sebarang kejohanan sehingga keputusan proses pendengaran diumumkan.Atlet terbabit turut menolak untuk mencabar ujian sampel B dan memilih untuk proses pendengaran dijalankan ke atasnya.


Atlet Kenya, Faith Kipyegon pertahan rekod juara dunia ketiga

BUDAPEST, 23 Ogos- Atlet Kenya, Faith Kipyegon mencipta sejarah tersendiri apabila memenangi emas 1,500 meter dalam Kejohanan Olahraga Dunia 2023 di Budapest, Hungary.Itu adalah gelaran ketiganya pada kejohanan dunia.Dalam saingan akhir acara tersebut, Kipyegon mendahului perlumbaan untuk menambah koleksi emasnya selepas memenangi gelaran pada tahun 2017 dan 2022.Jelas beliau, kejayaan itu amat membanggakan buat negaranya selain berharap mampu mengekalkan kecemerlangan berkenaan pada edisi seterusnya.Beliau menamatkan saingan akhir acara 1,500 meter dengan catatan masa 3 minit 54.87 saat.Pingat perak menjadi milik atlet dari Ethiopia, Diribe Welteji dengan catatan masa 3 minit 55.69 saat manakala Sifan Hassan dari Belanda sekadar berpuas hati dengan gangsa menerusi catatan 3 minit 56 saat.Rekod dunia terkini bagi acara 1,500 meter wanita masih kekal menjadi milik Faith Kipyegon, 3 minit 49.11 saat.- REUTERS


Guardiola jalani pembedahan, terlepas bimbing dua perlawanan

MANCHESTER, 23 Ogos- Pengurus Manchester City, Pep Guardiola tidak akan bersama pasukannya dalam dua aksi Liga Perdana Inggeris selepas menjalani pembedahan bahagian belakang badan.Pembantu beliau, Juanma Lillo akan membimbing City untuk aksi menentang Sheffied United dan Fulham.Menurut kenyataan kelab tersebut, Guardiola mengalami sakit belakang yang agak teruk kebelakangan ini dan berlepas ke Barcelona untuk menjalani pembedahan serta-merta.Pembedahan berjalan lancar dan jurulatih tersebut kini akan menjalani proses pemulihan di Barcelona. Guardiola dijangka kembali selepas rehat susulan perlawanan antarabangsa tidak lama lagi.City akan bertandang ke Sheffield United Sabtu ini sebelum melayan kunjungan Fulham pada 2 September depan.


Badminton Dunia 2023: Empat  wakil negara mara

COPENHAGEN, 24 Ogos - Dua pasangan beregu utama negara, Aaron Chia-Soh Wooi Yik serta Pearly Tan-M. Thinaah menepati ramalan melangkah ke pusingan ketiga selepas menundukkan lawan masing-masing.Pertembungan di Royal Arena, Denmark menyaksikan, Aaron-Wooi Yik terpaksa berhempas pulas sebelum mengatasi gandingan Denmark, Jeppe Bay-Lasse Molhede dengan keputusan 18-21, 21-14, 21-16.Wakil negara yang berada di ranking ke-4 dunia itu akan berdepan gandingan Taiwan, Lee Yang-Wang Chi-Lin pada peringkat seterusnya.Sementara itu, Pearly-Thinaah mempamerkan aksi cemerlang mencatat kemenangan 21-15, 21-10 keatas wakil Scotland, Julie Macpherson-Ciara Torrance 21-15, 21-10.Pasangan utama beregu negara itu akan bertemu wakil Jepun yang juga pilihan keempat, Mayu Matsumoto-Wakana Nagahara pada pusingan ketiga.Beregu campuran, Chen Tang Jie-Toh Ee Wei dan beregu profesional lelaki negara, Ong Yew Sin-Teo Ee Yi turut melangkah ke pusingan ketiga.

(Pasangan beregu negara, Pearly Tan-M. Thinaah mara ke pusingan ketiga KejohananBadminton Dunia 2023 di Copenhagen/FOTO FB BAMalaysia)


Al-Nassr layak ke Liga Juara-Juara Asia

RIYADH, 23 Ogos - Al Nassr menempah slot ke saingan peringkat kumpulan selepas bangkit menewaskan menewaskan Shabab Al Ahli 4-2 dalam aksi 'Play-Off' pada awal pagi tadi.Kelab Liga Pro Saudi itu meledak tiga gol di akhir permainan untuk kemenangan 4-2 dengan pemain Brazil, Anderson Talisca meledak dua gol dan pemain Croatia, Marcelo Brozovic mengesahkan kemenangan.Pada saingan itu, Al-Nassr terlebih dahulu mendapatkan gol awal menerusi Talisca pada minit ke-11 sebelum Yahya Al-Ghassani menyamakan kedudukan 1-1 untuk Shabab Al Ahli pada minit ke-18.Bersambung ke babak kedua, kedua-dua pasukan mempamerkan aksi sengit dengan Shabab Al Ahli mendominasi permainan dengan gol kedua pada minit ke-46 sekali lagi menerusi Yahya Al-Ghassani.Al-Nassr kembali bangkit apabila berjaya menambah tiga lagi gol pada minit ke-88 menerusi Sultan Al-Ghannam, Talisca dan Brozovic, masing-masing pada masa tambahan.Kemenangan itu membolehkan Al Nassr yang juga naib juara liga musim lalu, mara ke peringkat kumpulan kejohanan yang akan bermula bulan depan.

(Pemain tengah Al-Nassr, Marcelo Bozovic meraikan gol pada aksi menentangShabab Al Ahli/FOTO AFP)


Stadium Maracana ditutup bagi kerja baik pulih padang

RIO DE JENEIRO, 23 Ogos - Stadium legenda Brazil, Maracana akan ditutup bagi proses baik pulih padang susulan hujan lebat, kata pentadbiran venue pada Selasa.Stadium ikonik di Rio de Janeiro tersebut merupakan gelanggang yang paling banyak digunakan di negara ini, dengan 55 perlawanan diadakan sepanjang musim ini. Dua perlawanan dengan jarak masa kurang daripada 15 jam telah diadakan di stadium berkenaan.Menerusi satu kenyataan pihak pentadbiran stadium Maracana berkata aktiviti dan perlawanan yang sepatutnya diadakan terpaksa dihentikan bagi memberi laluan kepada kerja baik pulih padang akibat kerosakan."Memandangkan kerosakan yang berlaku tidak boleh dipulihkan, kami akan (menghentikan) aktiviti stadium untuk membolehkan pemulihan sepenuhnya.Dalam pada itu, Fluminense akan berdepan Olimpia pada suku akhir Libertadores Khamis ini, manakala Flamengo bertemu Internacional pada hari Sabtu di Brasileirao sebelum stadium di Maracana ditutup sehingga pengesahan dan penilaian yang diperlukan dilakukan pihak berkuasa.

Stadium Maracana merupakan stadium kedua terbesar di Amerika Selatan yang mampu memuatkan 78,838 penonton dalam satu masa.

Venue berkenaan pernah menganjurkan dua kejohanan Piala Dunia pada 1950 dan 2014 selain acara pembukaan dan penutupan Sukan Olimpik 2016.-REUTERS

(Stadium Maracana di Rio de Janiero FOTO bleacherreport.com)


Liga Super: Penang FC tewas lagi

GEORGE TOWN, 23 Ogos- Jaringan pada masa kecederaan oleh Moses Atede memastikan Kedah Darul Aman (KDA) FC berjaya membawa pulang tiga mata penuh apabila menewaskan Penang FC 2-1 pada aksi Liga Super di Stadium Bandaraya, di sini, malam tadi.Skuad Sang Kenari yang bermula agresif, berjaya mendahului seawal minit ketujuh menerusi jaringan Mohd Fadzrul Danel Mohd Nizam. Tersentak jaringan itu, skuad Harimau Kumbang mengandakan usaha dengan melakukan percubaan ke arah gawang KDA, yang akhirnya membuahkan hasil pada minit ke-31 apabila penyerang import dari Lubnan, Soony Saad berjaya menemui sasaran untuk menceriakan hampir 3,000 penyokong di stadium.Penang FC kemudian menjaringkan gol kedua hasil tandukan Rafael Vitor pada minit ke-67, namun gol berkenaan dibatalkan pengadil S. Logeswaran selepas mendapati Vitor menarik dan mengganggu pemain lawan, Bojan Ciger ketika membuat tandukan itu.Skuad tuan rumah terus dirundung malang, apabila Muhammad Adib Abdul Ra'op dibuang padang pada minit ke-76 susulan menerima kad kuning kedua apabila mengasari Manuel Hidalgo.KDA, bagaimanapun, berjaya mengesahkan kemenangan apabila pemain tengah dari Nigeria, Atede, menjaringkan gol kemenangan pada masa tambahan.Kemenangan itu menyaksikan KDA, yang berada di tempat ketiga dengan 43 mata selepas 20 perlawanan, merapatkan jurang dengan pasukan di tangga kedua, Selangor FC yang kelebihan tiga mata selepas 21 perlawanan.Penang FC kekal di tangga ke-10 dengan 19 mata selepas 20 perlawanan.


Piala AFF B-23: Malaysia layak ke separuh akhir

RAYONG, 23 Ogos - Malaysia tepati ramalan dengan mencatat kemenangan kedua kumpulan B, selepas menumpaskan Timor Leste 3-1 malam tadi.Kemenangan itu sekaligus menyaksikan anak buah E. Elavarasan melangkah ke separuh akhir dengan bergaya selaku juara kumpulan selepas mengutip enam mata.Beraksi di Stadium PTT Rayong, skuad negara membuka tirai jaringan seawal minit ke-5 menerusi rembatan padu dari luar kotak penalti Alif Ikmalrizal Anuar.Asakan demi asakan yang dilakukan terus membuahkan hasil apabila giliran Aliff Izwan Yuslan meletakkan Malaysia selesa di depan dengan gol kedua pada minit ke-13.Menuju ke minit-minit akhir babak pertama, Timor Leste berjaya merapatkan jurang hasil jaringan Olagar Xavier.Bersambung babak kedua, Alif Ikmalrizal sekali lagi berjaya meledakkan gol buat pasukan negara.Kedudukan 3-1 kekal sehingga wisel penamat.Malaysia akan bertemu Vietnam di separuh akhir 24 Ogos ini.


Liga Perdana Inggeris: Arsenal raih mata penuh berdepan Crystal Palace

LONDON, 22 Ogos - Penalti menerusi ketua pasukan Arsenal, Martin Odegaard memberi kemenangan kedua sekali gus menewaskan Crystal Palace 1-0 pada perlawanan yang dilangsungkan di Stadium Selhurst Park awal pagi tadi.Pada perlawanan tersebut kedua-dua pasukan mempunyai deretan peluang bagi menjaringkan gol.Rembatan Eddie Nketiah hampir-hampir menerjah gawang, namun palang gol menjadi penghalang.Eddie Nketiah sekali lagi mendapat peluang pada minit ke-36, namun sepakannya hasil umpanan Declan Rice melepasi palang gol.Kedudukan 0-0 kekal sehingga tamat seaparuh masa pertama.Bersambung babak kedua, Nketiah sekali lagi menjadi duri dalam daging buat Crystal Palace apabila dia dijatuhkan oleh penjaga gol Crystal Palace di dalam kotak penalti.Pengadil perlawanan, David Coote tidak teragak-agak memberikan sepakan penalti yang disudahkan oleh Odegaard bagi menjadikan kedudukan 1-0.Arsenal terpaksa bermain dengan 10 pemain setelah pertahanannya, Tomiyasu dibuang pada minit ke-67 selepas mendapat kad kuning kedua kerana cubaan melengah-lengahkan permainan.Pengurus Arsenal, Mikel Arteta membuat beberapa pertukaran pemain di barisan pertahanan yang mengundang kesukaran terhadap Crystal Palace.Peluang terbaik Palace bagi menyamakan kedudukan pada minit-minit akhir permainan hampa apabila rembatan pemain pertahanannya, Tyrick Mitchell melambung tinggi melepasi palang.Kemenangan tersebut meletakkan Arsenal di tangga ketiga liga dengan enam mata, manakala Crystal Palace di tangga ke-11 dengan tiga mata-REUTERS


Thierry Henry dilantik sebagai Ketua jurulatih baharu skuad Bawah 21 Perancis

PARIS, 22 Ogos - Bekas penyerang Perancis, Thierry Henry dinamakan sebagai Ketua jurulatih baharu skuad bawah 21 Perancis sehingga 2025, menurut Persekutuan Bola Sepak Perancis dalam satu kenyataan pada Isnin.Legenda Arsenal itu bakal mengetuai skuad 'The Blues' pada temasya Olimpik Paris 2024 menggantikan Sylvain Ripoll yang dipecat setelah Perancis tersingkir pada kejohanan Bawah-21 Eropah.Bekas pengurus kelab Angers, Gerald Baticle bakal menyertai barisan kejurulatihan skuad berkenaan sebagai pembantu kepada Henry.Sebelum ini, Henry pernah menjadi pembantu jurulatih buat skuad kebangsaan Belgium pada Piala Dunia 2022 di Qatar sebelum melepaskan jawatannya selepas tamat kejohanan berkenaan.Bekas pemain Barcelona berusia 46 tahun itu mempunyai pengalaman melatih skuad remaja Arsenal, AS Monaco di Ligue 1 Perancis dan Montreal di Liga Bola Sepak Utama Amerika Syarikat (MLS).-REUTERS


Badminton Kejohanan Dunia 2023: Tze Yong dan Zii Jia lolos ke pusingan kedua

COPENHAGEN, 22 Ogos - Perseorangan lelaki negara, Ng Tze Yong mengesahkan kemaraan ke pusingan kedua Kejohanan Badminton Dunia 2023 selepas mengatasi pemain China, Zhao Jun Peng pada Isnin.Pada aksi pusingan pertama di Royal Arena, Tze Yong, di ranking ke-22 dunia, mengambil masa 47 minit untuk menyingkirkan pemenang pingat gangsa edisi 2022 itu dalam straight set 21-19, 26-24. Laluan sukar menanti pemain berusia 23 tahun itu apabila dijangka bertemu pemain nombor 12 dunia, Anders Antonsen dari Denmark, yang akan membuka kempen menentang pemain Israel, Misha Zilberman.Terdahulu dalam kejohanan sama, Lee Zii Jia mengejutkan wakil Indonesia, Jonatan Christie 21-13, 21-15 dalam aksi pusingan pertama. Sementara itu, nasib berbeza dialami pemain perseorangan wanita negara, S.Kisona apabila ditunjukkan jalan keluar oleh pemain Taiwan, Pai Yu-Po.Kisona tewas dalam aksi tiga set, 22-20, 19-21 dan 13, 21.Seorang lagi wakil negara, Goh Jin Wei tidak mempunyai masalah mara ke pusingan kedua selepas mencatat kemenangan straight set 21-18, 21-15 ke atas pemain Hungary, Vivien Sandorhazi. Hari ini, lima lagi wakil negara akan membuat perhitungan pada pusingan pertama iaitu beregu lelaki, Man Wei Chong-Tee Kai Wun; dua beregu wanita Anna Cheong Ching Yik-Teoh Mei Xing dan Vivian Hoo- Lim Chiew Sien; serta dua beregu campuran Tan Kian Meng-Lai Pei Jing dan Goh Soon Huat-Shevon Lai Jemie.

( Pemain perseorangan negara, Lee Zii Jia mara selepas menewaskan Jonathan Christie 21-13, 21-15/FOTO FB BAMalaysia)


Serie A: Pulisic bantu AC Milan tewaskan Bologna

MILAN, 22 Ogos - Christian Pulisic membuktikan kehadirannya di AC Milan berbaloi apabila membantu kelab berkenaan menang 2-0 mengatasi Bologna pada perlawanan yang berlangsung semalam.Penyerang tersebut bermula langkah kanan di Itali selepas menjalani musim yang buruk bersama Chelsea musim lalu dengan umpanan kepada Oliver Giroud bagi gol pertama dan rembatan menarik bagi jaringan kedua AC Milan.Pada perlawanan semalam, Bologna terlebih dahulu menghadirkan ancaman terhadap AC Milan menerusi rembatan deras Charalampos Lykogiannis yang terkena palang.Tersentak dengan itu, AC milan mula mengatur serangan demi serangan ke kubu Bologna. Hasilnya, pasukan berkenaan berjaya mendahului menerusi rembatan Olivier Giroud pada minit ke-11 hasil umpanan daripada Pulisic.Gandingan Giroud dan Pulisic dilihat menjadi ancaman kepada pertahanan Bologna dengan gerakan-gerakan berbahaya kepada pintu gol pasukan berkenaan.Gol kedua AC Milan hadir pada minit ke-21 hasil rembatan menarik Pulisic hasil gerakan satu dua yang dimulakan oleh Giroud.Kedudukan 2-0 kekal sehingga tamat permainan.Sementara itu, Pengurus AC Milan, Stefano Pioli memuji impak yang ditunjukkan Pulisic pada perlawanan tersebut."Saya tahu Pulisic seorang pemain yang berbakat. Ia adalah sesuatu yang tidak dapat disangkal."Ini merupakan bukti kualiti dirinya menambah kekuatan pasukan ini", kata Pioli kepada DAZN.-REUTERS

(Penyerang AC Milan, Christian Pulisic meraikan gol keduaketika menentang Bologna semalam/ FOTO sempremilan.com)


Anugerah SAM-100PLUS 2022 perkenal kategori baharu,  Anugerah Pengulas Popular

KUALA LUMPUR, 22 Ogos- Barisan jaguh dunia dalam arena sukan negara bakal dihimpunkan dalam perebutan gelaran Atlet Terbaik Anugerah Persatuan Penulis-Penulis Sukan Malaysia (SAM)-100PLUS 2022.Antara senarai calon yang teratas Olahragawan Kebangsaan, beregu lelaki utama negara Aaron Chia-Soh Wooi Yik yang juga pemenang pingat emas Kejohanan Badminton Dunia 2022.Presiden Persatuan Penulis-penulis Sukan Malaysia (SAM), Norismadi Abd Manap berkata, pihaknya menampilkan kelainan dengan memperkenalkan dua kategori baharu pada tahun ini iaitu  iaitu Pengulas Sukan Popular dan Tokoh Kepimpinan Sukan."Kali ini kita adakan satu kategori khas iaitu pengulas sukan popular, yang mana ianya bukanlah dinilai daripada hasil kerja, tetapi populariti yang akan di undi oleh peminat- peminat sukan," katanya.Anugerah Tokoh Kepimpinan Sukan pula diwujudkan bagi menghargai peranan pemegang taruh persatuan sukan yang terlibat secara langsung dalam sukan negara.Dalam pada itu, saingan bagi gelaran Atlet Para Terbaik 2022 membariskan jaguh powerlifting negara Bonnie Bunyau Gustin, juara dunia badminton Cheah Liek Hou, Nani Shahiera Zawawi (olahraga) serta dua atlet renang Brenda Anellia Larry dan Carmen Lim.Kedua-dua pemenang Atlet Terbaik dan Atlet Para Terbaik 2022 masing-masing akan menerima hadiah wang tunai RM10,000 berserta trofi.Sementara, pemenang terbaik keseluruhan untuk kategori Kewartawanan Sukan akan dinobatkan sebagai penerima Anugerah Siebel dengan hadiah wang tunai RM RM7,000 berserta trofi.Menteri Belia dan Sukan Hannah Yeoh dijangka merasmikan Anugerah SAM-100PLUS 2022 yang dijadual berlangsung pada 29 Ogos ini.

(Presiden Persatuan Penulis-penulis Sukan Malaysia (SAM), Norismadi Abd Manap)


Bagnaia, juara MotoGP Austria

SPIELBERG, 21 Ogos- Pelumba Ducati, Francesco Bagnaia terus mencipta sensasi apabila berupaya meraih gelaran perlumbaan MotoGP di Austria sekali gus menjadi kemenangan kelima musim ini.Lebih membanggakan itu juga adalah kemenangan berganda di Austria selepas turut mengungguli saingan pecut.Pada perlumbaan yang berlangsung di litar Red Bull Ring, menyaksikan Bagnaia berjaya menamatkan aksi dengan catatan masa 42 minit 23.315 saat menewaskan pencabarnya, Brad Binder daripada pasukan KTM di tempat kedua.Martin ketinggalan 5.191 saat daripada Bagnaia, sementara pelumba VR46 Racing, Marco Bezzecchi melengkapkan podium di tempat ketiga.Kemenangan yang diraih Bagnaia itu membolehkan beliau kekal di tangga teratas dengan 251 mata manakala Jorge Martin di kedudukan kedua, ketinggalan 62 mata daripada pendahulu. - REUTERS


Piala Dunia Wanita 2023, Sepanyol dinobat sebagai juara

SYDNEY, 21 Ogos -Sepanyol dinobatkan sebagai juara Piala Dunia Wanita 2023.Sejarah itu dilakar selepas menewaskan England 1-0 pada saingan akhir sekali gus menempa nama buat kali pertama pada piala itu.Gol kemenangan Sepanyol dijaringkan kaptennya, Olga Carmona pada minit ke-29.Dalam aksi tersebut England dilihat sukar mendominasi permainan apabila kerap hilang penguasaan bola di bahagian tengah.Situasi itu dimanfaatkan sebaiknya oleh Sepanyol menerusi serangan balas pantas sebelum berjaya menjaringkan gol kemenangan.Jurulatih England, Sarina Wiegman mengakui Sepanyol adalah pasukan yang lebih baik di hadapan hampir 76,000 penyokong di Sydney."Sepanyol layak terhadap kemenangan itu, menewaskan juara Eropah. Mereka datang walaupun mereka kehilangan beberapa pemain terbaik kerana pemberontakan di kem yang tercetus 11 bulan lalu," kata Sarina kepada media tempatan.Sepanyol telah membuat tiga penampilan dalam edisi Piala Dunia Wanita selepas mereka tersingkir di peringkat 16 terakhir empat tahun lalu dan gagal melepasi peringkat kumpulan pada 2015.- REUTERS


Piala AFF B-23: Vietnam tewaskan Laos

RAYONG, 21 Ogos -Skuad 'Naga Emas' membuka saingan Piala AFF Bawah 23 dengan kemenangan bergaya menewaskan Laos 4-1 pada saingan kumpulan C.Pada saingan yang berlangsung di Stadium Rayong, pasukan Vietnam membuka jaringan pertama menerusi Hoang Minh Khoa pada minit ke-16 selepas memanfaatkan hantaran lintang rakan sepasukan. Rembatan susulan Ming Khoa gagal diselamatkan penjaga gol Laos, S Thilavong.Perlawanan babak pertama ditamatkan dengan keputusan 1-0.Bersambung babak kedua, Laos yang menukar corak permainan berjaya menyamakan kedudukan pada minit ke-52 menerusi Thippachan.Pasukan Vietnam memasukkan beberapa penyerang bagi menguatkan kembali jentera serangan bagi memburu gol. Hasilnya, Minh Quang berjaya menjaringkan gol kedua pada minit ke-72 sebelum Dinh Xuan Tien menambah derita Laos bagi menjadikan kedudukan 3-1.Bui Vi Hao menambah jaringan buat Vietnam pada minit-minit akhir permainan bagi menjadikan kedudukan 4-1 sehingga tamat permainan.Vietnam bakal berdepan Filipina pada perlawanan terakhir kumpulan pada Rabu, manakala Laos tersingkir selepas hanya mampu mengutip satu mata ketika berdepan Filipina pada aksi pembukaan kumpulan minggu lalu.


La Liga: Atletico 'putih mata' sekadar seri dengan Real Betis

SEVILLE, 21 Ogos -Atletico Madrid mensia-siakan peluang bagi melebarkan kedudukan di persada liga apabila sekadar seri 0-0 ketika menentang Real Betis.Pada perlawanan yang dilangsungkan Stadium Benito Villamarin semalam, kedua-dua pasukan saling berbalas serangan namun gagal menembusi benteng pertahanan masing-masing.Pada babak pertama permainan, Real Betis dilihat mendominasi perlawanan memaksa Atletico Madrid bertahan dan hanya sesekali melakukan serangan.Memasuki babak kedua, Atletico menggandakan serangan ke kubu Real Betis tetapi dikecewakan oleh kekebalan benteng pertahanan Real Betis.Pengurus Atletico Madrid, Diego Simone berkata pasukannya mencipta banyak peluang namun, nasib tidak menyebelahi pasukan berkenaan."Kami tidak bermain baik pada babak pertama. Real Betis banyak mengawal bola dan kami tidak berpeluang melancarkan gerakan berbahaya."Sebaliknya, pada babak kedua kami bermain baik dengan mwncipta beberapa peluang, namun gagal menyudahkannya", kata SimoneReal Betis mendominasi perlawanan menerusi pemain baharu yang ditandatangani, Isco memberi ancaman terhadap benteng Atletico pada separuh masa pertama.Menyedari kekurangan tersebut, Simone memasukkan perancang berusia 20 tahun, Pablo Barrios bagi mengatasi kelemahan tersebut.Simone turut memasukkan beberapa pemain seperti Antoine Griezmann danAlvaro Morota di bahagian serangan bagi memburu gol namun dikecewakan dengan keampuhan pertahanan Real Betis.Kedudukan itu bermakna Atletico sekadar berada ditangga keempat dengan empat mata selepas dua perlawanan. Manakala Real Betis di tangga keenam dengan empat mata.-REUTERS

(Pengurus Atletico Madrid, Diego Simone/FOTO AFP)


Kenyataan Zamsaham tidak benar- FAM

(Pemilik Kelantan FC, Norizam Tukiman atau Zamsaham / BERNAMA)

KUALA LUMPUR, 21 Ogos- Persatuan Bolasepak Malaysia (FAM) menafikan kenyataan pemilik Kelantan FC, Norizam Tukiman atau Zamsaham berkenaan isu kegagalan pendaftaran pemain asing kerana melewati tempoh pendaftaran.FAM menerusi Setiausaha Agungnya, Noor Azman Rahman dalam satu kenyataan memaklumkan, dakwaaan Zamsaham adalah tidak benar, sebaliknya ia adalah kelemahan Kelantan FC sendiri.Ini kerana, katanya berdasarkan fakta, pihaknya Kelantan FC sendiri yang sudah melewati tempoh masa pendaftaran yang ditetapkan, malah FAM telah mencuba sehabis baik untuk membantu, terutama dalam proses permohonan dan rayuan kepada Persekutuan Bola Sepak Antarabangsa (FIFA).Beliau berkata, pada 4 Julai, FAM telah menarik balik perintah larangan perpindahan pemain terhadap Kelantan FC, namun pada masa yang sama, Malaysian Football League (MFL) masih lagi mengenakan sekatan perpindahan pemain terhadap Kelantan FC. Pada 5 Julai, pendaftaran pemain untuk jendela perpindahan kedua dibuka kepada semua pasukan sehingga 1 Ogos 2023."Pada 27 Julai, kira-kira enam hari sebelum tempoh pendaftaran ditutup, MFL telah pun menarik balik perintah larangan perpindahan pemain terhadap Kelantan FC, seterusnya membuka ruang untuk Kelantan FC mendaftarkan pemain-pemain baharu mereka dan dua hari kemudian, Pegawai Kelantan FC telah menghubungi Pegawai TMS FAM untuk membantu mereka mendapatkan Sijil Perpindahan Antarabangsa (ITC) pemain, Allez Putra Azril yang bermain di Akademi Malaga FC. "Untuk makluman semua, setiap permohonan ITC pemain adalah dibuat melalui sistem TMS yang dikawal selia oleh FIFA. Oleh kerana Kelantan FC masih lagi tidak melantik pegawai TMS yang baharu, maka Kelantan FC telah memohon pertolongan bekas pegawai Kelantan FC yang masih memegang akaun TMS mereka untuk permohonan ITC pemain ini. "Pada hari tersebut, tiada masalah log masuk oleh Kelantan FC ke dalam sistem TMS dan tiada permohonan oleh Kelantan FC di dalam sistem TMS untuk mendaftarkan pemain-pemain asing yang lain,"katanya dalam kenyataan tersebut.Sementara pada 31 Julai, beliau berkata, pegawai TMS FAM telah membantu Kelantan FC menyelesaikan isu pendaftaran pemain, Allez Putra Azril dengan menghubungi Persekutuan Bola Sepak Sepanyol (RFEF) untuk mendapatkan pelepasan ITC pemain dan akhirnya pelepasan tersebut berjaya diperolehi. Seterusnya, Kelantan FC telah mula memaklumkan bahawa akaun TMS Kelantan FC yang dipegang oleh bekas pegawai mereka tidak dapat diakses pada hari tersebut kerana mengalami masalah log masuk. "Pegawai TMS FAM telah memaklumkan kepada Kelantan FC untuk membuat 'troubleshooting' ke atas akaun tersebut dan sekiranya masih lagi gagal, Kelantan FC perlu memaklumkan perkara ini kepada FIFA dengan secepat mungkin. "Untuk makluman semua, setiap pasukan mempunyai akaun TMS masing-masing dan dimiliki oleh individu yang telah dilantik oleh Pasukan. Segala permasalahan berkenaan akaun pasukan perlu dirujuk terus kepada FIFA yang mengawal selia sistem tersebut,"katanya.Jelas Noor Azman, hari tersebut merupakan hari terakhir jendela perpindahan kedua pemain dan Pegawai TMS FAM mendapati masih tiada permohonan ITC yang didapati dalam sistem TMS bagi Kelantan FC untuk permohonan ITC pemain-pemain yang baharu. Sehingga tarikh tersebut, Kelantan FC masih lagi memaklumkan bahawa akaun TMS Kelantan FC yang dipegang oleh bekas pegawai mereka masih tidak dapat diakses kerana mengalami masalah log masuk. Kelantan FC hanya memohon kepada FIFA melalui e-mel untuk penukaran dan pelantikan akaun TMS yang baharu pada jam 11.15 malam iaitu 45 minit sebelum tempoh perpindahan ditutup. Pada tarikh itu juga, terdapat beberapa pasukan lain yang telah memohon ITC dan DTC (Sjili Perpindahan Domestik) pemain di saat akhir dan kesemuanya berjaya disempurnakan oleh Pegawai TMS FAM tanpa sebarang masalah log masuk atau masalah teknikal lain."Pada 2 Ogos, FIFA memaklumkan telah menutup akaun TMS yang dimiliki oleh bekas pegawai Kelantan FC itu dan seterusnya memohon supaya pelantikan akaun TMS yang baharu dibuat melalui FAM. Pada tarikh itu juga, Kelantan FC telah memohon melalui MFL supaya FAM membantu mereka untuk melanjutkan tempoh pendaftaran kedua pemain, manakala keesokan harinya FAM telah menerima permohonan daripada Kelantan FC untuk pelantikan akaun TMS yang baharu dan telah mengambil tindakan segera berkenaan perkara tersebut dengan menghantar pemohonan tersebut kepada FIFA. "FIFA kemudiannya telah meluluskan permohonan tersebut dan Norizam Tukiman telah dilantik menjadi pemegang akaun TMS Kelantan FC yang baharu sebelum FAM menghantar surat permohonan rasmi kepada FIFA untuk melanjutkan tempoh pendaftaran kedua pemain pada 4 Ogos dan pada 5 Ogos, FIFA memaklumkan permohonan tersebut adalah ditolak disebabkan tempoh tersebut hanya boleh diubah sebelum tempoh pendaftaran pemain tersebut bermula.Tambah Noor Azman, FAM memaklumkan kepada Kelantan FC jawapan (ditolak) yang telah diberikan oleh FIFA melalui surat bertarikh 7 Ogos 2023. Seterusnya, FAM telah menghantar surat rayuan pengecualian kepada FIFA berkenaan perkara ini dengan memberi pertimbangan permohonan ini adalah disebabkan Kelantan FC telah dikenakan sekatan perpindahan pemain pada awal tempoh perpindahan dan pelantikan akaun TMS yang baharu."Pada 15 Ogos, FAM sekali lagi telah menghantar surat rayuan kedua kepada FIFA dengan memperincikan masalah-masalah yang dialami oleh Kelantan FC untuk mendaftarkan pemain dan permohonan lanjutan pendaftaran pemain ini adalah khusus untuk pasukan Kelantan FC sahaja. "Pada 16 Ogos, FAM menerima jawapan daripada FIFA yang menerangkan FIFA mengambil maklum masalah yang dihadapi oleh Kelantan FC untuk mendaftarkan pemain di saat akhir. Walau bagaimanapun, rayuan tersebut adalah ditolak dengan mengambil kira tempoh tersebut hanya boleh diubah sebelum tempoh pendaftaran pemain tersebut bermula. Tegas Noor Azman, prinsip undang-undang mengenai pendaftaran pemain adalah bersifat seragam, universal dan adalah diguna pakai untuk sistem perpindahan antarabangsa dalam bola sepak. Beliau berkata, surat jawapan tersebut telah dihantar oleh FAM kepada Kelantan FC untuk pemakluman. Surat daripada FIFA tersebut telah memberikan jawapan yang tegas, terang dan jelas bahawa Kelantan FC adalah tidak dibenarkan lagi untuk mendaftarkan pemain-pemain asing pada musim 2023 ini. Kegagalan tersebut adalah disebabkan Kelantan FC gagal untuk melengkapkan dokumen pendaftaran pemain sebelum jendela perpindahan pemain kedua yang telah pun ditutup pada 1 Ogos 2023.Terdahulu, Zamsaham mendakwa pemain import sepatutnya sudah boleh bermain untuk Kelantan, namun terdapat masalah teknikal yang memerlukan bantuan daripada FAM dan hanya badan induk itu boleh membantu masalah TRW berkaitan Transfer Matching System (TMS) FIFA.Beliau menjelaskan, pengurus pasukan TRW sebelum ini hampir setiap hari menghubungi FAM meminta bantuan berkenaan sistem TMS yang tidak dapat diakses walaupun sudah menggunakan kata laluan yang betul.

(Setiausaha Agung FAM, Noor Azman Rahman / BERNAMA)


Barcelona tumpaskan Cadiz 2-0 pada minit akhir, impak Gundogan

BARCELONA, 20 Ogos- Jaringan lewat Pedri dan Ferran Torres memastikan kemenangan, 2-0 Barcelona ke atas Cadiz dalam aksi kompetitif pertama di laman sendiri, awal pagi tadi.Perlawanan berlangsung di stadium Olimpik di bukit Montjuic selepas stadium utama mereka, Nou Camp sedang dinaik taraf dan mengambil masa selama satu tahun setengah untuk disiapkan.Kehadiran tonggak baharu, İlkay Gündoğan dari Manchester City nyata membantu skuad Catalonia dalam memecah kebuntuan jaringan selama hampir 80 minit.Hantaran pendek Gundogan disudahkan Pedri menjelang minit ke-80 disusuli gol kedua Ferran Torres pada masa kecederaan.Pengendali Barcelona, Xavi Hernandez akui keputusan mendapatkan Gundogan adalah betul sekali gus memberikan impak kepada kelab."Itulah sebabnya kami menandatangani Gundogan, dia membuat perbezaan dengan bola terakhir.""Saya gembira, cukup berpuas hati dengan kerja pasukan dan permainan kedudukan mereka juga, saya fikir ia adalah kemenangan yang benar-benar layak," kata Xavi Hernandez.

Perlawanan pertama musim baharu 2023/24 menyaksikan Barcelona diikat Getafe seri 0-0, 14 Ogos lalu.Aksi itu turut kelihatan dua layangan kad merah diberikan kepada kedua pasukan membabitkan Raphinha dan Jaime Mata.Skuad Catalan akan berkunjung ke stadium El Madrigal untuk pertemuan La Liga seterusnya, berdepan Villareal 27 Ogos ini.Sementara itu, skuad Atletico Madrid hanya mencatatkan keputusan seri 0-0 berdepan Real Betis juga dalam aksi awal pagi tadi.- AFP


Pochettino minta peminat Chelsea bersabar

LONDON, 21 Ogos - Pengurus Chelsea, Mauricio Pochettino meminta agar para peminat kelab berkenaan supaya bersabar dan 'percaya kepada proses' selepas pasukannya tumpas 3-1 kepada West Ham United pada Ahad.Bekas pengurus Paris Saint Germain (PSG) itu mengambil cabaran besar di Stamford Bridge bagi mencuba corak permainan dan identiti baharu terhadap skuad yang mempunyai deretan pemain yang mahal.Lapan pemain yang ditandatangani benilai sekitar £325 juta ketika pasukan tersebut berusaha memperbaiki kedudukan selepas hanya mampu menduduki tangga ke-12 musim lalu.Salah seorang daripadanya, Moises Caicedo, yang rekod perpindahannya daripada Brighton memecahkan rekod liga, diberi peluang membuat penampilan pertama pada perlawanan menentang West Ham.Namun, impak yang diberikannya gagal membolehkan Chelsea mencatatkan kemenangan.Pada perlawanan berkenaan, rempuhan Caicedo terhadap Emerson pada saat-saat akhir permainan membolehkan Lucas Paquet menyempurnakan penalti bagi membolehkan West Ham menyumbat dua gol.Chelsea hanya memenangi satu perlawanan daripada 14 perlawanan dan kini tewas pada empat perlawanan 'Darby' berturut-turut. Kekalahan itu tidak sedikit pun memberi tekanan kepada Pochettino."Itulah bola sepak. Kami memerlukan keseimbangan permainan yang betul."Saya fikir hari ini beberapa aksi pasukan tidak mengikut seperti apa yang dirancang dan menyebabkan kami tewas", katanya kepada Sky Sports."Keseluruhannya, ini adalah permainan yang sukar untuk diterangkan. Kami mempunyai semuanya, mencipta peluang. Tetapi kami tewas", kata Pochettino.Pada perlawanan yang dilangsungkan di Stadium London semalam, Chelsea terpaksa berputih mata selepas ditundukkan West Ham 3-1 hasil jaringan Nayef Agured pada minit ke-7, Michail Antonio minit ke-53 dan Lucas Paqueta minit ke-95. Manakala Chelsea mendapat gol saguhati pada minit ke-28 menerusi Carney Chukwuemeka.-REUTERS

(Pemain Chelsea kecewa pada aksi menentang West Ham semalam/FOTO AFP)


Kejohanan Golf Berpasukan Amatur SEA: Pasukan negara diperkuat Jing Xuen, Malcolm

(Majlis pengenalan pasukan yang berlangsung semalam di Kelab Golf Mines Resort)

KUALA LUMPUR, 20 Ogos- Aksi Kejohanan Golf Berpasukan Amatur SEA kembali lagi dengan dua pemain muda kebangsaan akan memperkuatkan pasukan negara. Persatuan Golf Malaysia (MGA) dalam satu kenyataan memaklumkan pemain dan pasukan terbaik kini bersedia untuk bersaing bagi merebut gelaran dalam empat acara ikonik itu iaitu Piala Putra ke-60, Piala Lion City ke-14, Piala Santi ke-12 dan Piala Kartini ke-8."Dua pemain terbaik negara iaitu Malcolm Ting yang merupakan pemenang pingat perak Sukan SEA 2023 akan bermain dalam pasukan Piala Putra, serta pemenang pingat emas Sukan SEA 2023 Ng Jing Xuen (Piala Santi), sekali gus memperkuatkan pasukan Malaysia pada kejohanan itu tahun ini.“Pemain lain dalam pasukan Piala Putra pula ialah Anson Yeo, Nateeshvar Ganesh dan Zia Iqmal, manakala Piala Lion City akan diwakili bakat muda Andrew Yap, Muhamad Ajmal Amin Mohd Fajri dan Muhammad Adif Haikal Md Hazan,” menurut kenyataan tersebut.Selain Jing Xuen, skuad negara diwakili Wang Xin Yao dan Charlayne Chong Shin Lin dalam Piala Santi manakala pasukan Piala Kartini diwakili Nur Batrisyia Balqis Abdul Ghani, Ngo Yi Belle dan Siti Nur Husna Aina Abd Karim Nast.Presiden MGA Tan Sri Mohd Anwar Mohd berkata barisan pemain yang baik dan berbakat yang akan menyertai kejohanan tahun ini, akan menjadikannya amat menarik.“Ia satu gabungan pemain profesional berpengalaman dan bintang baru meningkat, yang menjadikan kejohanan itu sebagai sesuatu yang sukar diramalkan dan mendebarkan,” katanya.Singapura, penyandang juara Piala Putra dari 2019, dilihat bakal memberikan cabaran besar kepadapasukan negara.Pasukan Piala Putra Singapura dibarisi Nathen En Quan Tan, Irvyn Sheng Kang Tan, Qi Wen Wong dan Sean Cheng Ee Pang.Sementara, Thailand, yang dikenali sebagai kuasa besar golf Asia Tenggara menyertai Piala Putra dengan reputasi baik setelah merangkul gelaran Piala Kota Singa, Piala Santi, dan Piala Kartini pada 2019. Kejohanan Golf Berpasukan Amatur SEA berlangsung di Kelab Golf Mines Resort bermula hari ini sehingga 24 Ogos, dengan majlis pengenalan pasukan diadakan semalam.Kejohanan disertai 10 negara iaitu Brunei, Kemboja, Hong Kong, China, Indonesia, Filipina, Singapura, Thailand, Vietnam dan tuan rumah Malaysia.


TSG yakin mampu pertahan gelaran terbaik asia

(Barisan pelumba Terengganu Polygon Cycling Team / BERNAMA)

KUALA TERENGGANU, 21 Ogos- Pasukan berbasikal bertaraf benua, Terengganu Polygon Cycling Team (TSG) yakin mampu mempertahankan gelaran selaku juara Asia dalam ranking Kesatuan Berbasikal Antarabangsa (UCI) tahun ini.Dengan berbaki 10 kejohanan sebelum musim 2023 melabuhkan tirainya 25 Okt depan, TSG yang berpangkalan di Kuala Terengganu turut optimis mampu melakar sejarah sebagai pasukan terbaik benua.Ketua Pegawai Operasi TSG, Nasiruddin Wan Idrus berkata keyakinan itu bersandarkan prestasi pasukan yang kini sedang menguasai tangga teratas pasukan Asia serta terbaik benua yang diikuti pencabar dari pasukan Medellin, Colombia."Ketika ini TSG sedang mendahului di keseluruhan 51 pasukan Asia dan 179 benua. Sementara bagi ranking dunia kami berada di tangga ke-32 daripada 220 pasukan.“Kami akan cuba pertahankan kedudukan ini hingga akhir musim. Masih ada 10 perlumbaan UCI termasuk di Eropah, China dan Jepun yang bertaraf 2.1, 2.0 dan 2.2 untuk mengutip sebanyak mungkin mata," katanya ketika ditemui semalam.Selain itu, Nasiruddin berkata TSG juga sedang membuat persiapan rapi untuk menghadapi perlumbaan paling berprestij dalam negara dan bertaraf 2.0 iaitu Le Tour de Langkawi yang dijadualkan pertengahan September depan.Menurut beliau seramai enam pelumba termasuk tiga tempatan dan tiga import akan dipertaruhkan bagi memenuhi sasaran sekurang-kurangnya satu podium serta mengekalkan satu daripada dua jersi yang dimenangi TSG tahun lalu. "Sebelum LTdL kita ada perlumbaan di Iran sebagai persiapan terakhir. Terdapat sedikit perubahan pada sasaran berdasarkan laluan yang dibuat."Untuk senarai enam pelumba kami akan umum pada majlis 2 Sept depan," katanya.- BERNAMA

(Ketua Pegawai Operasi TSG, Nasiruddin Wan Idrus / BERNAMA)


Khidmat Misbun ditagih lima negara

KUALA LUMPUR, 21 Ogos - Khidmat bekas ketua jurulatih perseorangan lelaki Persatuan Badminton Malaysia (BAM), Datuk Misbun Sidek kini ditagih beberapa negara untuk membimbing skuad senior pasukan berkenaan.Misbun memaklumkan telah menerima sekurang-kurangnya lima tawaran dari luar negara selepas sah berpisah dengan Persatuan Badminton Malaysia (BAM), baru-baru ini.Jurulatih berusia 63 tahun itu bagaimanapun tidak mendedahkan butiran lanjut.Namun difahamkan Thailand dan Singapura antara yang menyatakan minat.“Memang hati saya untuk negara, tetapi kalau khidmat saya masih ditagih oleh luar negara, mereka mahukan ideologi saya untuk membentuk pemain mereka, apa salahnya. Apa yang mereka mahukan adalah sentuhan penyudah dan bagaimana capai kemenangan.“Saya belum buat keputusan muktamad kerana ia turut bergantung kepada beberapa syarat tertentu yang saya kemukakan. Buat masa sekarang, saya mahu berehat terlebih dahulu,” katanya kepada pemberita pada sidang media khas di sini pada Ahad.Misbun juga tidak menolak kemungkinan untuk membawa adik yang juga bekas pemain beregu negara, Datuk Seri Jalani Sidek sebagai pembantunya, sekiranya beliau berkelana di luar negara kelak.Dalam perkembangan lain, Datuk Misbun Sidek berpendapat - khidmat Tan Sri Mohamad Norza Zakaria selaku Presiden Persatuan Badminton Malaysia (BAM) masih relevan.Menurutnya, Tan Sri Norza telah menerajui badan induk itu dengan baik sejak tahun 2017.Tegasnya keputusan Tan Sri Norza meletakkan jawatan bukan susulan kemelut melibatkan dirinya serta badan induk itu.“Saya rasa sedih juga apabila Tan Sri Norza mengumumkan untuk meletak jawatan hujung tahun ini, tetapi untuk saya kenapa beliau nak berhenti? Jika tanya saya, beliau masih lagi relevan dan berwibawa sebagai presiden", katanya.Awal bulan ini, Tan Sri Norza mengumumkan perletakan jawatannya hujung tahun ini - lebih awal berbanding selepas tamat Sukan Olimpik Paris 2024 seperti yang diumumkannya Julai lalu.

( Bekas ketua jurulatih perseorangan lelaki Persatuan Badminton Malaysia (BAM), Datuk Misbun Sidek/FOTO RTM)


Sabah FC tepati ramalan layak ke suku akhir

(Rizal Gazali (tiga, kanan) bersama rakan sepasukan meraihkan jaringan ketika menentang Kuching City pada saingan Piala Malaysia di Stadium Likas/BERNAMA)

KOTA KINABALU, 19 Ogos- Sabah FC menepati ramalan apabila berjaya melangkah ke peringkat suku akhir Piala Malaysia selepas mengatasi Kuching City FC dengan agregat 4-1 di Stadium Likas malam tadi.Kedua-dua pasukan terikat 1-1, namun Kuching City ketinggalan dengan agregat agak besar selepas tewas 0-3 dalam aksi pertama di Stadium Negeri, Kuching pada 5 Ogos lalu.Gol pertama perlawanan dijaringkan pada minit ke-27 apabila sepakan bebas yang diambil Saddil Ramdani berjaya ditolak masuk oleh pemain pertahanan Sabah FC, Rizal Ghazali menjadikan kedudukan 1-0 sehingga habis separuh masa pertama.Gol penyamaan buat Kuching City FC dioeroleh pada awal separuh masa kedua melalui tandukan Rames Lai pada minit ke-57.Walaupun berakhir dengan keputusan seri, Sabah tetap memiliki kelebihan agregat 4-1 untuk mara ke suku akhir."Kalau kita lihat daripada keputusan sudah tentu kita inginkan kemenangan namun dengan keputusan seri kita layak ke peringkat seterusnya itu lebih penting bagi saya namun kita dibolosi. Itu amat mengecewakan. Kita hilang fokus apabila kita cuba menyerang untuk mendapatkan gol dan di situ kita leka dan mereka dapat menyamakan kedudukan," kata pengurus merangkap ketua jurulatih Sabah FC, Datuk Ong Kim Swee."Saya rasa separuh masa pertama kami mengawal permainan dan bermain dengan baik. Rancangan kami ialah untuk tidak membenarkan gawang kami dibolosi. Tetapi mereka melepaskan satu gol hasil sepakan bebas. Pada separuh masa kedua kami meletakkan lebih banyak pemain menyerang dan mereka bermain dengan sangat baik," kata ketua jurulatih Kuching City FC, Aidil Sharin Sahak. Sabah FC akan akan bertemu Perak FC dalam saingan suku akhir.

(Terjahan pemain Sabah FC Gabriel Schmegel ke atas Pemain Kuching City FC Jimmy Raymod pada saingan Piala Malaysia di Stadium Negeri/BERNAMA)


EPL: Alvarez legakan Manchester City

MANCHESTER, 20 Ogos – Rembatan pemain tengah Julian Alvarez memberikan Manchester City kemenangan 1-0 ke atas Newcastle United dalam perlawanan pertama mereka di laman sendiri di Eitihad.Pada perlawanan semalam, Manchester City dilihat mendominasi permainan mengatasi Newcastle United kendalian Eddie Howe.Pada perlawanan itu juga, Pep Guardiola memasukkan Phil Foden bagi menggantikan Kevin De Bruyne yang cedera.Pemain antarabangsa England berusia 23 tahun itu tidak mensia-siakan peluang dengan memperagakan persembahan terbaiknya.

Alvarez memecah kebuntuan pada minit ke-31 apabila Foden menghantar bola di tepi kotak penalti dan pemain Argentina itu merembat rembatan kencang menewaskan penjaga gol Newcastle, Nick Pope bagi membolehkan Manchester city mendahului 1-0.Bersambung babak kedua,Newcastle memperkemaskan permainan dan mengasak gawang Manchester City pada 15 minit terakhir permainanPelawat akhirnya berjaya mula memberikan tekanan dalam 15 minit terakhir, tetapi ketumpulan jentera serangan mengecewakan skuad Magpies.Pemain gantian, Callum Wilson mensia-siakan peluang selepas terlepas peluang menjaringkan gol menerusi serangan balas yang diatur skuad berkenaan.City hampir- hampir menambah gol kedua menerusi Foden.Tapi sepakannya melepasi palang gol. "Saya seronok bermain di sana, semoga pada masa hadapan saya boleh terlibat lebih banyak perlawanan di sini dan menunjukkan kepada penyokong apa yang boleh saya lakukan," kata Foden ketika ditemubual stesen televisyen selepas tamat perlawanan."Pengurus Pep bercakap dengan saya beberapa kali, dia berkata untuk terus bersabar, 'Anda sentiasa berlatih dengan sangat baik dan bekerja keras dan anda akan mendapat peluang anda pada masa hadapan', dan sekarang saya menepatinya, saya lebih daripada gembira," kata Foden lagi.Sementara itu, Jurulatih Newcastle Eddie Howe menyifatkan perlawanan tersebut sangat sukar dan menjelaskan pasukannya seringkali melakukan kesilapan dan mensia-siakan peluang terhidang."Ia adalah perlawanan yang sukar kerana kami tahu ia akan menjadi. Mereka pasukan elit. "Kami cuba yang terbaik untuk melaksanakan rancangan kami, kami melakukan yang lebih baik pada separuh masa kedua, tetapi apabila tiba saatnya kami tidak cukup tajam di depan pintu gol," kata Howe kepada TNT.-REUTERS


Magis Messi buat Inter Miami julang kejuaraan Piala Liga

MIAMI 20 Ogos – Lionel Messi sekali lagi membantu Inter Miami menewaskan Nashville SC pada perlawanan akhir Piala Liga pada Sabtu menerusi kemenangan 10-9 selepas kedua-dua pasukan terikat 1-1 sehingga tamat perlawanan. Pada perlawanan semalam, Messi membuka jaringan pada minit ke-23, sekali gus menjaringkan gol ke-10nya pada kejohanan itu menerusi rembatan dari jarak jauh melepasi beberapa pemain pertahanan ke sudut kiri atas jaring.Pemain Nashville, Fafa Picault Nashville menyamakan kedudukan buat pasukan tuan rumah pada minit ke-57.Dalam penentuan sepakan itu, penjaga gol Nashville, Elliot Panicco terlepas sepakan terakhir untuk membawa Nashville memenangi trofi pertama mereka sejak 2020.“Ia adalah satu penghormatan besar bagi memainkan peranan dalam kemenangan pertama kami di final,” kata penjaga gol Miami dan pemain terbaik perlawanan Drake Callender, yang menyelamatkan dua gol dalam penentuan sepakan penalti dan menyempurnakan penaltinya sendiri."Ia agak nyata dan sangat beremosi. Pasukan ini bekerja keras hari demi hari, dan untuk memastikan sampai ke final. Sungguh mengagumkan untuk melihat ketabahan dan kepercayaan. Sesuatu yang istimewa untuk menjadi sebahagian daripadanya," kata Callender.

Miami mempunyai rekod terburuk dalam MLS musim ini, tetapi ketibaan Messi telah mencetuskan kebangkitan mendadak dengan skuad itu telah menjaringkan 22 gol dalam tujuh perlawanan terakhir mereka.Trofi itu merupakan trofi ke-44 Messi, sepanjang kariernya.Pemenang Ballon d'Or tujuh kali itu dinamakan pemain kejohanan itu, termasuk pasukan dari MLS dan Liga MX."Ia adalah perlawanan yang sengit untuk kedua-dua pasukan, sama ada boleh memenanginya," kata ketua jurulatih Miami, Gerardo "Tata" Martino."Ia berakhir dengan seri dan saya fikir seri adalah adil. Dan jelas sekali ia berakhir dengan sepakan penalti, yang memerlukan banyak ketenangan, kapasiti hebat daripada penjaga gol, dan kami memenangi perlawanan.Kelab Miami, yang melantik Martino sebagai jurulatih bulan lalu dan menandatangani bekas rakan sepasukan Messi di Barcelona, Jordi Alba dan Sergio Busquets, juga telah memperoleh tempat Liga Juara-Juara CONCACAF dengan larian Piala Liga mereka.“Kami tidak bermain dengan baik sebelum ini dan kami terpaksa menggabungkan ramai pemain baharu,” kata Martino."Saya sangat kagum dengan cara kami bersatu," katanya.-REUTERS


JDT berpesta gol ke suku akhir Piala Malaysia

(Bergson Gustavo Silveira Da Silva (kanan) bersama Takahiro Kunimoto (kiri) meraikan jaringan gol pertama ketika menentang Kelantan FC pada perlawanan Piala Malaysia/BERNAMA)

ISKANDAR PUTERI, 19 Ogos- Hatrik Bergson Da Silva dan tambahan tujuh lagi gol membawa Johor Darul Ta’zim (JDT) ke pusingan suku akhir Piala Malaysia dengan penuh bergaya.

JDT mencipta sejarah menewaskan Kelantan FC dengan agregat 15-1 selepas mencipta kemenangan luar biasa 10-0 dalam perlawanan kedua saingan 16 pasukan terbaik di Stadium Sultan Ibrahim, Iskandar Puteri malam tadi.

Gol pertama JDT hadir minit ke-21 menerusi penyudah Bergson Da Silva hasil hantaran Takahiro Kunimoto.

Skuad Harimau Selatan tidak menunggu lama untuk menambah gol kedua apabila Kunimoto dengan tenang mencipta gol pertamanya tiga minit kemudian selepas menyambut baik hantaran Heberty Fernandes.

Kunimoto terus mencuri tumpuan lebih 12,000 penyokong apabila bola lambung hantaran Safiq Rahim berjaya disudahkannya pada minit ke-37.

JDT terus menambah derita Kelantan FC apabila Bergson menanduk masuk sepakan penjuru Juan Muniz pada minit ke-43.

Memasuki babak kedua, Juan Munes menambah gol kelima JDT selepas berjaya menyambut hantaran lintang Arif Aiman pada minit ke-54.

Pemain tengah JDT, Daryl Sham kemudiannya menjaringkan gol keenam pada minit ke-59 sebelum Heberty Hernandes menambahkan kesengsaraan Kelantan FC untuk gol ketujuh JDT dua minit kemudian.

Gol kelapan JDT terhasil pada minit ke-64 menerusi Arif Aiman yang bergaya menyempurnakan hantaran Bergson.

Derita Kelantan terus berpanjangan dengan Bergson mencipta hatrik pada minit ke-73 sekali gus JDT kebal di hadapan 9-0.

Kelantan FC terus dimalukan apabila Ahmad Aysar Hadi menjaringkan gol ke sepuluh pada penghujung perlawanan.

(Arif Aiman Mohd Hanapi (kiri) diasak Leonardo Gabriel Rolon (kanan) pada perlawanan Piala Malaysia/BERNAMA)


Piala AFF B-23, Harimau Muda perlu kekalkan momentum cemerlang

JOHOR BAHRU, 19 Ogos- Momentum dan prestasi semasa skuad Harimau Muda (B-23) negara perlu dikekalkan untuk mencatat lebih banyak kemenangan sekali gus menempah slot ke pusingan akhir Piala Persekutuan Bola Sepak ASEAN (AFF) 2023. Timbalan Menteri Belia dan Sukan, Adam Adli Abdul Halim berkata beliau gembira dengan kemenangan 2-1 ke atas Indonesia semalam sekali gus membuktikan aksi yang ditampilkan begitu cemerlang."Ini satu berita yang saya kira amat menggembirakan semua peminat sukan tanah air. Kita harap dari semasa ke semasa kita dapat lihat lebih banyak lagi kejayaan yang serupa.Kita tahu perjuangan belum selesai, kita doakan yang terbaik untuk mereka dalam kempen AFF kali ini," kata Adam Adli kepada pemberita selepas merasmikan Kejohanan Judo Remaja Kebangsaan kali Ke-26 2023 di Atrium Plaza Pelangi, di sini.

Tambahnya, kemenangan itu diharap menjadi landasan tepat kepada skuad kebangsaan untuk melangkah ke pusingan akhir sekali gus membawa pulang kejuaraan. Terdahulu, Harimau Muda negara menewaskan pasukan Indonesia dalam aksi pembukaan Piala AFF 2023 yang berlangsung di Thailand.Pemain kelab Johor Darul Ta'zim II, Fergus Tierney menjadi penyelamat pasukan selepas mencetak dua gol penting sejurus dimasukkan sebagai pemain gantian.Malaysia akan bertemu pasukan Timor-Leste pada 22 Ogos ini.


Selesaikan isu pakaian di ABM secara dalaman

KUALA LUMPUR, 19 Ogos- Kementerian Belia dan Sukan yakin isu yang timbul antara Persatuan Badminton Malaysia (BAM) dengan pemain profesional negara, Lee Zii Jia berhubung pakaian yang dibenarkan di Akademi Badminton Malaysia (ABM) dapat diselesaikan.Keyakinan itu disuarakan menteri berkenaan, Hannah Yeoh.Beliau bagaimanapun enggan mengulas tentang spekulasi bahawa isu berkenaan menjejaskan prestasi Zii Jia yang kian merudum sejak kebelakangan ini."Bagi BAM untuk selesaikan kerana ini bukan satu isu baharu dan Lee Zii Jia bukan satu-satunya pemain bebas. Ada banyak pemain bebas. Sebelum ini BAM boleh selesaikan isu ini. Datuk Lee Chong Wei pun dah bersuara. Kita biarkan mereka selesaikan secara dalaman dulu," kata Hannah selepas melancarkan kejohanan bola sepak Liga Super Wanita Kuala Lumpur (KLWSL) 2023 di sini.

(Hannah berucap semasa melancarkan kejohanan bola sepak Liga Super Wanita Kuala Lumpur (KLWSL) 2023/BERNAMA)

Dalam pada itu, beliau percaya pengarah kejurulatihan Zii Jia, Wong Tat Meng perlu diberi masa menumpukan usaha lebih strategik untuk meningkatkan kembali prestasi pemain itu. Hannah turut memberi bayangan mengenai perancangan masa depan Ketua Pengarah Majlis Sukan Negara (MSN) Datuk Ahmad Shapawi Ismail yang bakal menamatkan perkhidmatannya bulan depan."Beliau sangat sibuk dengan Sukan Asia dan juga LTdL. Jadi kita bagi beliau fokus dalam tugasan tersebut. Saya sudah ada perancangan. Apabila tiba masanya saya akan umumkan," tambahnya.Sukan Asia Huangzhou 2022 dijadualkan berlangsung dari 23 September hingga 8 Oktober ini manakala LTdL 2023 mulai 23 hingga 30 September.


Piala Liga, Messi berpeluang rangkul trofi pertama bersama Inter Miami

NASHVILLE, 19 Ogos- Bintang Argentina, Lionel Messi mampu untuk menjulang trofi pertamanya bersama Inter Miami, empat minggu selepas membuat penampilan sulung untuk kelab itu.Hasrat itu dapat dilihat menerusi kejayaan Inter Miami layak ke pusingan akhir menentang Nashville pada perlawanan akhir Piala Liga di Tennessee, Ahad ini.Pemenang Piala Dunia Argentina itu telah memberi impak transformatif kepada kelab, menjaringkan sembilan gol dalam enam perlawanan, mengharungi kejohanan musim panas baharu yang turut merangkumi kelab-kelab Liga MX Mexico.Messi berpeluang untuk memenangi beberapa piala Amerika sekali gus dapat menambah koleksi trofi besar yang dikumpulnya bersama Barcelona, Paris Saint-Germain (PSG) serta pasukan kebangsaan Argentina."Ia akan menjadi hebat. Sesuatu yang luar biasa untuk saya, peminat dan kelab itu sendiri. Kelab ini cuba berkembang dan banyak melabur, dengan harapan dapat membawa satu perubahan besar.Kami mahu menyusun semula pasukan untuk setiap kemenangan. Ia adalah kelab yang sangat muda, ia menjadi kesayangan oleh semua orang," kata Messi.

Impak jaringan gol setiap perlawanan oleh pemenang anugerah Ballon d'Or tujuh kali itu, membawa satu keterujaan kepada penonton untuk terus menyaksikan Liga Major League Soccer (MLS).Kehadiran Messi dan rakan-rakan dari Sepanyol, Sergio Busquets dan Jordi Alba memacu Miami secara pantas, mengikut harapan peminat.Inter Miami merupakan kelab tercorot dalam Liga MLS, bagaimanapun berjaya mengorak langkah positif untuk hari mendatang. Hanya sekali dalam enam perlawanan dalam kejohanan itu, Miami gagal menang sebaliknya seri 4-4 bertemu Dallas, berakhir dengan kemenangan (5-3) menerusi penentuan sepakan penalti.Pada peringkat separuh akhir, pasukan itu mempamer aksi memberangsangkan, menang 4-1 berdepan Philadelphia, naib juara MLS musim lalu yang tidak pernah tewas di tempat sendiri dalam 15 perlawanan terakhir mereka.- AFP


Pestabola Merdeka 2023: Tajikistan ganti Lubnan

KUALA LUMPUR, 18 Ogos - Skuad kebangsaan Tajikistan bakal menjadi pasukan keempat bersaing dalam kejohanan Pestabola Merdeka 2023 pada Oktober menggantikan Lubnan yang menarik diri.Perkara tersebut disahkan oleh Persatuan Bolasepak Malaysia (FAM) menerusi satu kenyataan hari ini.Pada majlis undian undian kejohanan minggu lalu, tuan rumah, Malaysia diundi bertemu India, manakala Palestin berdepan Lubnan untuk perlawanan pertama pada 13 Oktober 2023.Bagaimana pun, Isnin lalu, FAM telah menerima surat rasmi daripada Persatuan Bola Sepak Lubnan (LFA) menyatakan pasukan berkenaan terpaksa menarik diri atas alasan Lubnan dan Palestin diundi dalam kumpulang sama bagi Kelayakan Piala Dunia 2026/Piala Asia 2027.Perubahan tersebut tidak menjejaskan susunan jadual perlawanan yang menyaksikan Palestin berdepan Tajikistan menggantikan Lubnan.Pestabola Merdeka 2023 akan berlangsung di Stadium Nasional, Bukit Jalil mulai 13 hingga 17 Oktober 2023.


Yassine Bounou sertai Neymar di Al-Hilal

RIYADH, 18 Ogos- Penjaga gol Sevilla, Yassine Bounou melengkapkan perpindahan ke kelab Liga Pro Saudi, Al-Hilal dengan kontrak tiga tahun.Menurut media Sepanyol, nilai perpindahannya mencecah 21 juta Euro.Bounou, pemain kebangsaan Maghribi mempunyai karier yang agak cemerlang bersama apabila membantu kelab Sepanyol itu memenangi dua kejuaraan Liga Europa.Pemain berusia 31 tahun itu juga merupakan antara watak penting yang membawa skuad Maghribi layak ke separuh akhir Piala Dunia tahun lalu di Qatar.Bounou sebelum ini turut dilapor menjadi sasaran Real Madrid dan Bayern Munich yang kehilangan khidmat penjaga gol utama mereka akibat cedera.Al-Hilal adalah kelab paling berjaya di Arab Saudi dan Asia dengan memiliki 66 trofi termasuk 18 kejuaraan liga domestik dan empat Liga Juara-Juara Asia.Al-Hilal sebelum ini telah berbelanja besar membeli penyerang Brazil, Neymar dari Paris Saint-Germain (PSG).- REUTERS


Kejohanan Liga Hoki Remaja 2023, SSTMI Thunderbolts ke peringkat akhir

BUKIT JALIL, 18 Ogos- SSTMI Thunderbolts berjaya menempah tiket ke pusingan akhir Kejohanan Liga Hoki Remaja 2023.Kejayaan itu dilakar selepas menumpaskan Anderson Thunderbolts 3-0 pada pertemuan separuh akhir di Bukit Jalil.Pengendalinya, Wan Mohd Roslan Wan Abd Rahman akui berpuas hati, apabila perubahan taktikal yang dilakukan berjaya membuahkan hasil."Memang kita dapat rasakan saingan daripada pasukan Anderson Thunderbolts dan memang sukar di peringkat awal untuk kita dapatkan gol.Kita gagal dengan percubaan sudut penalti (penalty corner) tapi kita ubah dengan satu percubaan "set-piece". Alhamdulillah, kita dapat jaringkan satu gol yang amat penting untuk pasukan," kata Wan Mohd Roslan kepada pemberita, di sini.Tambah beliau, pencapaian itu amat membanggakan selepas hanya mampu menduduki tangga ke-4 pada edisi lepas.Pasukan SSTMI Thunderbolts bertemu AHP-SSP-MSP- Thunderbolts pada perlawanan akhir, malam esok.

(Pengendali SSTMI Thunderbolts, Wan Mohd Roslan Wan Abd Rahman)


Piala Dunia Wanita 2023 : England mara ke final

SYDNEY, 17 Ogos - Pasukan England hanya selangkah lagi untuk begelar juara selepas menumpaskan tuan rumah, Australia 3-1 di separuh akhir.Skuad 'The Lioness' sebelum ini terkandas dua kali di peringkat sama.Tetapi juara Eropah itu memastikan mereka tidak mensia-siakan peluang kali ini untuk mara ke pentas final Piala Dunia buat pertama kali.England berjaya mendahului permainan sembilan minit sebelum rehat menerusi gol daripada Ella Toone.Bintang tuan rumah, Sam Kerr yang kembali cergas kemudian menyamakan kedudukan pada minit ke-63.Dua jaringan dari Lauren Hemp dan Alessia Russo pada lewat permainan melengkapkan kemenangan 3-1 England sekaligus membawa pasukannya ke final.England akan berdepan Sepanyol di Stadium Australia pada Ahad untuk perebutan trofi.


Pelumba ARRC Jepun meninggal dunia

NUSA TENGGARA, 17 Ogos - Pelumba Asia Road Race Championship (ARRC) Haruki Noguchi disahkan meninggal dunia selepas terlibat kemalangan dalam siri ARRC Indonesia di Litar Mandalika pada Ahad.Berita sedih tersebut dimaklumkan oleh FIM Asia dalam satu kenyataan pada Khamis.“Dengan penuh kesedihan kami mengumumkan kematian Haruki Noguchi selepas tiga hari menerima rawatan intensif di Hospital Awam Nusa Tenggara Barat,” kata FIM Asia.Menurut kenyataan itu lagi, pelumba berusia 22 tahun itu terbabit kemalangan di pusingan keempat Kejohanan Motosikal Asia ARRC di litar Antarabangsa Pertamina Mandalika.Akibat kemalangan dalam perlumbaan kategori 1000cc itu, Haruki mengalami kecederaan parah.Dia kemudian menerima rawatan segera di pusat perubatan litar sebelum dibawa ke hospital.Selepas bertarung nyawa selama tiga hari di unit rawatan rapi, Haruki disahkan meninggal dunia disebabkan kecederaan tersebut.Presiden FIM Asia dan lembaga pengarahnya, serta Two Wheels Motor Racing dan seluruh keluarga ARRC turut menyampaikan ucapan takziah buat keluarga Haruki.


Pengaruh Ronaldo, ubah standard Liga Pro Saudi - Neymar

RIYADH, 17 Ogos- Penyerang Brazil, Neymar bersetuju bahawa Cristiano Ronaldo merupakan individu bertanggungjawab yang mengubah standard Liga Pro Saudi.Ronaldo, pemenang lima kali Ballon d'Or, menyertai Al-Nassr pada Disember dengan kontrak 2-1/2 tahun berikutan pemergiannya yang teruk dari Manchester United."Saya percaya Cristiano Ronaldo memulakan semua ini dan semua orang memanggilnya 'gila' dan macam-macam lagi. Hari ini, anda melihat liga semakin berkembang," kata Neymar dalam wawancara pertamanya selepas perpindahan pada Rabu.Liga Pro Saudi sejak itu telah melabur lebih 600 juta Euro untuk memikat ramai pemain dan jurulatih terkemuka dari kelab Eropah.Rekrut terkenal termasuk pemenang Ballon d'Or Karim Benzema dari Real Madrid, kapten Liverpool Jordan Henderson dan Riyad Mahrez dari Manchester City.Neymar yang berusia 31 tahun menandatangani kontrak dua tahun dengan kelab yang berpangkalan di Riyadh itu pada Selasa selepas menghabiskan enam tahun bersama Paris St Germain, dalam perjanjian yang dilaporkan bernilai kira-kira 90 juta Euro ($98 juta).

"Memang mengujakan, bertemu pemain berkualiti tinggi dalam pasukan lain menggembirakan anda dan memotivasikan anda untuk bermain dengan lebih baik lagi. Dan sudah tentu apabila anda berdepan Ronaldo, Benzema, Firmino. Keseronokan itu lebih hebat," Neymar berkata.Al-Hilal melantik semula jurulatih Portugis, Jorge Jesus dengan kontrak setahun dan menandatangani bekas kapten Wolverhampton Wanderers, Ruben Neves, Sergei Milinkovic-Savic dari Serbia, pemain pertahanan Senegal, Kalidou Koulibaly dan penyerang Brazil, Malcom."Saya fikir ia sangat penting untuk mempunyai kualiti dalam skuad. Jelas sekali, ia membantu dalam beberapa keputusan yang anda ambil sepanjang karier anda. Ia sememangnya untuk saya."Saya sangat teruja untuk menulis cerita baharu mengejar semua objektif bersama kelab dan rakan sepasukan saya, memenangi lebih banyak gelaran dan memenuhi cita-cita kelab," kata Neymar.Al-Hilal menjadi tuan rumah kepada Al-Feiha dalam pusingan seterusnya Liga Pro Saudi pada Sabtu.- REUTERS


Piala Super UEFA : Manchester City juara

ATHENS, 17 Ogos -Manchester City muncul juara Piala Super UEFA selepas menewaskan Sevilla 5-4 menerusi sepakan penalti setelah kedua-dua pasukan terikat 1-1 selepas 90 minit permainan.Pada perlawanan yang berlangsung di Stadium Karaiskakis itu, Sevilla membuka jaringan menerusi tandukan Youssef En-Nesyri pada minit ke-25. Gol tersebut berpunca dari umpanan lintang oleh Marcos Acuna di sebelah kiri yang pantas disambar oleh penyerang Maghribi itu mengatasi dua pertahanan Manchester City, Nathan Ake dan Josko Gvardiol bagi menewaskan penjaga gol, Ederson.Sevilla turut terlepas beberapa peluang bagi menggandakan kedudukan pada separuh masa pertama menerusi penyerang, Erik Lamela sebelum perlawanan mula didominasi oleh Manchester City.Namun, kekebalan benteng pertahanan Sevilla menafikan beberapa peluang Manchester City bagi menyamakan kedudukan. Kedudukan 1-0 kekal sehingga tamat separuh masa pertama.Memasuki babak kedua, Sevilla yang bermain secara menyerang hampir-hampir menambah jaringan kedua menerusi En-Nesyri, namun, dia gagal meyempurnakan peluang menerusi serangan balas menarik yang dimulakan oleh Lucas Ocampos.

(Penyerang Sevilla, Youssef En-Nesyri meraikan gol pendahuluan /FOTO AFP)

Manchester City yang kerap kali terperangkap dengan serangan balas Sevilla akhirnya menemui gol penyamaan menerusi tandukan oleh Cole Palmer pada minit ke-63 bagi menjadikan kedudukan terikat 1-1.

Nathan Ake hampir menjadi wira Manchester City apabila tandukannya pada minit-minit akhir perlawanan berjaya ditepis oleh penjaga gol Sevilla, Yassine Bono.Perlawanan terpaksa ditentukan menerusi sepakan penalti setelah kedua-dua pasukan terikat pada tambahan masa.Kegagalan pertahanan Sevilla, Nemanja Gudelj menyempurnakan sepakan penalti memberi kemenangan kepada skuad 'The Citizen' sekali gus mengubat duka selepas tewas kepada Arsenal pada Piala perisai Komuniti minggu lalu.Ketua pasukan Manchester City, Kyle Walker yang menjadi wira pasukan itu ketika penentuan sepakan penalti memuji semangat juang yang ditampilkan oleh rakan sepasukannya."Perlawanan ini adalah paling sukar. Semua pemain memberikan persembahan menakjubkan."Saya tidak suka mengambil sepakan penalti kerana saya tidak mahu mengecewakan pasukan sekiranya saya gagal."Pengurus (Guardiola) mahukan saya mengambil sepakan sebagai seorang ketua pasukan. Sepakan tersebut masuk dan kami menang", kata Walker kepada TNT Sports.-Reuters

(Pemain Machester City meraikan gol penyamaan menerusi Cole Palmer/FOTO AFP)


Piala AFF B-23: Elavarasan lengkapkan senarai akhir 23 pemain

KUALA LUMPUR, 17 Ogos- Bahang kehangatan Kejuaraan Bawah 23 tahun AFF 2023 kini mula dirasai.Ketua Jurulatih skuad Harimau Muda, E. Elavarasan telah melengkapkan senarai akhir 23 pemain untuk aksi kejohanan yang akan berlangsung di Rayong, Thailand.Menerusi senarai tersebut Elavarasan menggugurkan dua pemain daripada senarai 25 pemain terdahulu.Pemain tersebut ialah Shafi Azswad Sapari dan Shahril Suparman.Dalam masa sama Elavarasan turut memanggil Nik Umar Nik Azizi bagi mengantikan Ahmad Zikri Mohd Khalili yang terpaksa diketepikan kerana mengalami kecederaan buku lali.Skuad B-23 kebangsaan kini telah tiba di Thailand untuk memulakan saingan Kumpulan B menentang Indonesia di Stadium Rayong Provincial pada Jumaat ini.Berdasarkan format kejohanan, Juara kumpulan dan naib juara kumpulan layak ke separuh akhir pada 24 Ogos.

(Skuad kebangsaan B-23 negara sedang menjalani latihan sebagai persiapan hadapikejohanan Piala AFF di Thailand/FOTO RTM)


Pertahanan PSG, Diallo sertai Al-Arabi

PARIS, 16 Ogos - Pemain pertahanan Paris Saint Germain (PSG), Abdou Diallo secar rasmi telah menyertai kelab Qatar, Al-Arabi menurut jurucakap kelab berkenaan pada Selasa.Butiran kontrak dan perjanjian tidak didedahkan, namun menurut media Perancis, pemain berusia 27 tahun itu telah menandatangani perjanjian selama empat tahun dengan nilai perpindahan sebanyak 15 juta Euro atau (AS$16.35 juta)."Saya akan sentiasa menjadi sebahagian daripada warga kelab (PSG) dan bersyukur kerana dapat memakai jersi kebanggaan kelab", kata Diallo menerusi satu kenyataan.Diallo menyertai Liga Bintang Qatar selepas membuat penampilan sebanyak 75 perlawanan buat PSG dalam semua pertandingan selepas tiba dari Borrusia Dortmund pada 2019.Pemain kelahiran Perancis itu sebelum ini dipinjamkan ke RB Leipzig tahun lepas dengan membuat 15 penampilan dan berjaya membantu kelab berkenaan menjuarai Piala Jerman-REUTERS

(Pemain pertahanan PSG, Abdou Diallo sertai kelab Qatar, Al-Arabi/FOTO FBfabrizioromanoherewego)


Piala Dunia Wanita: Kerr disenaraikan dalam perlawanan menentang England

SYDNEY, 16 Ogos – Kapten Australia Sam Kerr, yang bergelut dengan kecederaan betis akan membuat penampilan pertamanya dalam Piala Dunia Wanita pada perlawanan separuh akhir menentang England di Stadium Australia pada Rabu.Penyerang itu yang juga penjaring gol terbanyak sepanjang zaman bersama Australia, bermain kira-kira 20 minit sebagai pemain gantian ketika pasukan itu menang ke atas Denmark pada pusingan 16 terbaik.

Kerr turut menjadi pemain gantian ketika Australia menang ke atas Perancis pada perlawanan suku akhir yang berakhir menerusi sepakan penalti.Pemain tengah Australia, Emily van Egmond direhatkan bagi memberi laluan kepada Kerr, manakala Clare Polkinghorne akan menggantikan Alanna Kennedy yang cedera.Sementara itu, Sarina Wiegman kekal dalam kesebelasan utama yang menang ke atas Colombia.-REUTERS


Piala Super UEFA: Skuad 'The Citizen anggap gelaran sebagai kebangkitan di Eropah

PIRAEUS, 16 Ogos -Pemain tengah bertahan Manchester City, Rodri percaya memenangi Piala Super UEFA buat kali pertama mampu mengukuhkan semula nama pasukan berkenaan dalam peta bola sepak Eropah selepas mengakhiri penantian bagi menjulang Liga Juara pada Mei lalu."Esok, kami berpeluang bagi meletakkan semula pasukan Manchester City dalam peta Eropah. Itu yang kami mahu lakukan", kata Rodri yang pernah memenangi piala berkenaan pada 2018 ketika bersama Atletico Madrid."Kami sentiasa 'lapar' dan ingin memenangi trofi kejuaraan setiap pertandingan yang disertai", ujar Rodri lagi.Skuad City yang terbang ke Greece bagi pertembungan final berkenaan kelihatan tempang tanpa kehadiran beberapa bintang seperti Kevin De Bryune yang terpaksa disisihkan selepas mengalami kecederaan lutut, disamping Ruben Dias dan Bernardo Silva yang mengalami gegaran otak dan keletihan.Sebelum ini, pengurus Manchester City, Pep Guardiola merungut tentang kekurangan masa bagi menyiapkan pasukan disamping jadual perlawanan padat yang terpaksa dihadapinya bagi musim ini dalam usaha mempertahankan kejuaraan 'trebel yang dimenangi musim lalu.Namun Guardiola menyifatkan bermain dalam Piala Super sebagai satu penghormatan selepas menamatkan penantian selama 12 tahun untuk memenangi kejuaraan Liga Juara-Juara ketiga sebagai pengurus.

(Pengurus Manchester City, Pep Guardiola/FOTO AFP)

“Man City tidak pernah memenangi trofi (Piala Super UEFA) itu kerana anda perlu memenangi Liga Juara-Juara atau Liga Europa untuk berada di sini,” katanya."Jadi, ia satu penghormatan untuk bermain pertandingan ini dan kami meneruskannya", ujar Guardiola lagi.Sementara itu, lawan Manchester City, Sevilla pula merekodkan kejuaraan ke-17 bagi merangkul Piala Liga Europa Mei lalu optimis mampu melakarkan kejutan pada final itu nanti.Pengurusnya, Mendilibar menganggap pasukannya mampu melakukan keputusan di luar dugaan bagi menafikan peluang Manchester City.

(Pengurus Sevilla, Jose Luis Mendilibar/FOTO AFP)

"Kami datang ke sini untuk menang. Siapa yang dapat menjangkakan apa yang bakal terjadi."Ini adalah bola sepak, pasukan hebat juga mengalami hari-hari buruk mereka", ujar Mendilibar.-AFP


Liga Pro Saudi: Neymar sah sertai Al-Hilal dengan kontrak dua tahun

RIYADH, 16 Ogos - Penantian peminat Liga Pro Saudi bagi melihat kelibat bintang Brazil, Nyemar bermain di negara itu kini menjadi kenyataan.Pemain berusia 31 tahun itu sah bergelar pemain Al-Hilal selepas menandatangani kontrak dua tahun bersama kelab itu awal pagi tadi.Penyerang tersebut kini mengikut jejak langkah beberapa pemain bintang seperti Cristiano Ronaldo,Karim Benzema dan Sadio Mane yang berpindah bagi bermain di negara 'minyak' itu.Menurut Neymar, keputusannya memilih untuk bermain di liga Saudi merupakan pengalaman baharu yang ingin dicapainya dan menganggap liga berkenaan dipenuhi bintang-bintang dunia yang berkualiti."Saya mahu melakar sejarah baharu dalam sukan ini dan Liga Pro Saudi mempunyai tenaga yang luar biasa serta pemain berkualiti ketika ini," ujarnya menerusi satu kenyataan yang dikeluarkan oleh Liga Pro Saudi.Neymar menyertai PSG dari Barcelona pada tahun 2017 dengan rekod dunia 222 juta Euro.Dia telah menjaringkan 118 gol dalam 173 perlawanan buat PSG, memenangi lima kejuaraan Ligue 1 dan tiga Piala Perancis.Namun masanya di PSG dibelenggu dengan beberapa siri kecederaan.Neymar akan diperkenalkan kepada penyokong selepas pemain 31 tahun itu tiba di Riyadh minggu depan.Biarpun nilai perpindahannya tidak didedahkan, namun ia dipercayai mencecah 90 juta Euro selain beberapa tambahan bayaran lain.-AFP

(Nyemar bersama presiden Al-Hilal, Fahad Bin Nafel di Riyadh/Foto AFP)


Sentuhan magis Messi bawa Inter Miami ke final Piala Liga

CHESTER, 18 Ogos - Bintang Argentina, Lionel Messi sekali lagi mempamerkan sentuhan magisnya apabila berjaya menyumbangkan gol sekali gus membawa Inter Miami ke final Piala Liga setelah menewaskan Philadelphia Union 4-1 di separuh akhir  kejohanan pada Selasa. Legenda Argentina itu telah mengumpulkan sembilan gol dalam enam penampilannya bersama Inter Miami pada perlawanan yang dilangsungkan di Philadelphia Subaru Park.Pada perlawanan tersebut, Inter Miami terlebih dahulu membuka jaringan menerusi pemain antarabangsa Venezuela, Josef Martinez pada minit ke-3 setelah mendapat hantaran jauh daripada S.Kryvstov. Pasukan Inter Miami yang dilihat mendominasi permainan terus mengasak kubu pasukan tuan rumah bagi mencari gol seterusnya.Asakan tersebut membuahkan hasil dengan Messi berjaya menjaringkan gol kedua pada minit ke-20 hasil rembatan deras dari luar kotak penalti yang menuju tepat ke penjuru kiri gawang menewaskan penjaga gol Philadelphia Union, A. Blake bagi menjadikan kedudukan 2-0.Inter Miami terus menambah jaringan menerusi Jordi Alba yang melepaskan rembatan jarak dekat pada minit-minit akhir separuh masa pertama bagi menjadikan kedudukan 3-0.Bersambung babak kedua, Philadelphia menukar corak permainan bagi memburu jaringan.Hasilnya pada minit ke-72, Philadelphia berjaya mendapatkan gol saguhati menerusi rembatan Alejandro Bedoya hasil daripada sepakan sudut.David Ruiz memadamkan sisa-sisa perjuangan Philadelphia Union dengan jaringan pada minit ke -84 perlawanan bagi menjadikan kedudukan 4-1 sehingga tamat perlawanan.-AFP

(Lionel Messi meraikan jaringan gol kedua pada perlawanan separuh akhir Piala Ligaketika menentang Philadelphia Union/FOTO AFP)


De Bruyne bakal tersisih akibat kecederaan lutut

MANCHESTER, 16 Ogos - Bintang Manchester City, Kevin De Bruyne bakal disisihkan selama tiga atau empat bulan selepas mengalami kecederaan lutut (hamstring) kata pengurus kelab berkenaan, Pep Guardiola pada Selasa.De Bruyne mengalami kecederaan tersebut dan terpaksa digantikan pada babak pertama pada aksi pertama pasukan itu ketika menang ke atas Burnley pada Jumaat lepas.Kecederaan berkenaan merupakan kecederaan sama yang dialami De Bruyne pada aksi final Liga Juara ketika menentang Inter Milan Jun lalu.Guardioala berkata demikian sehari sebelum pasukannya menentang Sevilla pada perlawanan merebut Piala Super UEFA yang menemukan pemenang Liga Juara dan Liga Europa musim lalu.-Arabnews

(Pemain Manchester City, Kevin De Bryune berjalan meninggalkan padang selepasterpaksa dikeluarkan akibat kecederaan hamstring pada perlawanan menentangBurnley Jumaat Lalu/FOTO AFP)


Denis Zakaria sertai Monaco

MONACO, 15 Ogos- Pemain antarabangsa Switzerland, Denis Zakaria telah menyertai Monaco dari Juventus.Monaco berkata pemain berusia 26 tahun itu telah menandatangani kontrak selama lima tahun.Sumber yang rapat dengan rundingan memberitahu AFP bahawa Monaco membayar yuran perpindahan sebanyak 20 juta Euro (AS$21.8 juta) kepada Juventus.Zakaria menyertai Juventus pada Januari 2022 dan membuat 11 penampilan sebelum dipinjamkan ke Chelsea pada September lalu.Zakaria akan bermain di bawah Adi Huetter buat kali ketiga.Menurut jurulatih warga Austria itu, Huetter, Zakaria seorang yang sangat berbakat dan gaya permainannya sesuai dengan kelab tersebut."Saya bertemu dengan Zakaria ketika beliau berusia 18 tahun di Young Boys. Kemudian saya bertemu semula dengannya di Borussia Mönchengladbach. Zakaria akan menjadi rekrut yang baik dan corak permainannya sangat sesuai dengan Monaco," katanya kepada pemberita di sini. - AFP


LTDL 2023 : Astana Qazastan sahkan penyertaan

PETALING JAYA, 15 Ogos -Astana Qazastan menjadi pasukan terawal dalam kalangan pasukan berstatus 'World Team' yang telah mengesahkan penyertaan pada perlumbaan berbasikal Le Tour De Langkawi (LTDL) 2023.Perkara tersebut disahkan Ketua Pegawai Operasi LTDL 2023, Emir Abdul Jalal.Jelasnya dalam satu kenyataan hari ini, meskipun sudah mengesahkan penyertaan namun Astana masih belum menghantar senarai penuh nama-nama pelumbanya.

Katanya, pasukan berkenaan dijangka akan menurunkan barisan pelumba terbaik mereka untuk berdepan cabaran perlumbaan berstatus 2 Pro-Series.Emir menjangkakan antara pelumba Astana yang akan diturunkan ialah Lutsenko yang pernah memenangi jersi kuning Giro di Sicilia serta dua peringkat di Circuito de Getxo-Memorial Hermanos Otxoa, selain menjuarai acara lebuh raya dan ujian masa individu kebangsaan Kazakhstan pada musim ini.Seramai Seratus 32 pelumba daripada 22 pasukan berstatus WorldTeam, ProTeam, Continental dan pasukan kebangsaan Malaysia akan menyertai perlumbaan edisi ke-27 kali ini.


Liga Saudi: Al-Ittihad menang bergaya, Malcom catat hatrik buat Al-Hilal

RIYADH, 15 Ogos - Juara bertahan Al-Ittihad memberi amaran kepada para pesainganya apabila memenangi perlawanan pembukaan Liga Pro Arab Saudi selepas menewaskan Al-Raed pagi tadi. manakala penyerang Al-Hilal, Malcom pula meledak hatrik pada pertemuan menentang Abha.Al-Ittihad yang dibarisi beberapa pemain bintang dunia seperti Karim Benzema, N'Golo Kante dan Fabinho tampil garang dengan beberapa serangan yang mencemaskan pintu gol Al-Raed. Namun, Al-Raed membuktikan pasukan tersebut bukan pasukan belasahan apabila kental bertahan sehingga tamat separuh masa pertama bagi mengikat kedudukan 0-0.Bersambung ke babak kedua, Al-Ittihad yang dikendalikan oleh Nuno Espirito Santo kembali memperkemaskan permainan dan serangan bagi memburu kemenangan. hasilnya, mereka mendapat gol pertama hasil serang balas menerusi Abderrazak Hamdallah pada minit ke-58.Al-Ittihad kemudiannya menambah gol menerusi Igor Coronado pada minit ke-73 dan 79 perlawanan.Sementara itu, Al-Hilal kembali bangkit mencatat kemenangan selepas dikecewakan Al-Nassr pada perlawanan akhir Piala Juara-Juara Kelab Arab pada Sabtu lalu.Pasukan tersebut menjadikan Abha sebagai mangsa dengan kemenangan 3-1.Penyerang Al-Hilal, Malcom membuka tirai jaringan pada minit ke-31.Abha kemudian menyamakan kedudukan menerusi kapten pasukan, Saad Bguir yang berjaya merembat masuk bola melangkaui jangkauan penjaga gol Al- Hilal pada minit ke-33.Tersentak dengan jaringan penyamaan tersebut, Al-Hilal menggandakan asakan ke pintu gol Abha dan berjaya menjaringkan dua gol menerusi Malcom pada minit ke 55 dan 77 bagi memberikan kemenangan sulung buat Al-Hilal.Kemenangan tersebut meletakkan Al-Hilal di tangga kedua liga, manakala Al-Ittihad di puncak liga berkongsi mata hanya dipisahkan dengan jaringan gol.-Arabnews

(Pemain Al-Ittihad, Karim Benzema meraikan kemenangan selepas menumpaskan Al-Raed, 3-0/FOTO AFP)


Caicedo pemain terbaharu Chelsea

LONDON, 15 Ogos -Moises Caicedo kini sah bergelar pemain baharu Chelsea.Kelab berkenaan dilaporkan melengkapkan pembelian pemain tengah Ecuador itu awal pagi tadi.Menurut laporan, The Blues membayar £115 juta pound bagi mendapatkan Caicedo.Bayaran berkenaan merupakan nilai perpindahan tertinggi baharu yang direkodkan di Liga Perdana Inggeris.Bekas pemain Brighton berusia 21 tahun itu bersetuju mengikat kontrak lapan tahun di Stamford Bridge, dengan pilihan tambahan setahun lagi.Ini merupakan kali kedua Chelsea memecahkan rekod perpindahan selepas membelanjakan £106 juta pound untuk membawa Enzo Fernandez dari Benfica pada Januari lalu.Caicedo sebelum ini turut mendapat tawaran daripada Liverpool, namun ditolak pemain tersebut.-AFP

(Moises Caicedo dalam satu sidang media di London/FOTO AFP)